title: Badi Assad

text: Sooloalbumiensa välillä Assad esiintyi Brysselissä nauhoitetulla live-albumilla "Um Songbook Brasileiro" (2005) perheenjäseniensä muodostaman yhtyeen "Sérgio & Odair, Badi e Família Assad" kanssa.


title: Punasolmukki

text: Punasolmukki ("Spergularia rubra", myös "Spergula rubra") on pienikokoinen, monenlaisissa kulttuuriympäristöissä tavattava kasvi. Suomessa lajia voi tavata suurimmassa osaa maata.


title: Punasolmukki

text: Yksi-, kaksi- tai monivuotinen punasolmukki kasvattaa 5–15 cm korkean rennon tai kohenevan varren, joka on tyvestä enintään hieman puutunut. Kasvi on harmaanvihreä ja usein nystykarvainen. Sen pääjuuri on hoikka tai vankahko. Lehdet ovat tasasoukkia, otakärkisiä, ja muista Suomessa tavattavista solmukeista poiketen ne eivät ole möyheitä. Kalvomaiset korvakkeet ovat suikeita ja pian tyvestäkin erillisiä. Lehtihangoissa on lyhytnivelvälisiä haaroja. Kukat ovat punaisia, verhiö ja teriö ovat viisilehtisiä, teriön ollessa noin verhiön pituinen tai hieman lyhyempi. Terälehdet ovat kauttaaltaan kirkkaanpunaisia ja kooltaan 3–4 mm pitkiä. Verholehdet ovat puikeita, suippoja ja 3–4,5 mm pitkiä. Punasolmukki kukkii Suomessa kesä-syyskuussa. Kasvin siemenet kypsyvät kolmiliuskaisesti aukeavissa kodissa. Siemenet ovat palteettomia.


title: Punasolmukki

text: Punasolmukki on yleinen laji lähes koko Euroopassa. Laji puuttuu Islannista, Fennoskandian keski- ja pohjoisosista sekä Venäjän pohjois- ja itäosista. Punasolmukkia kasvaa yleisenä myös Pohjois-Afrikassa Marokossa, Algeriassa ja Tunisiassa. Satunnaisemmin lajia tavataan myös monin paikoin muualla Afrikassa, Aasiassa, Australiassa sekä Pohjois- ja Etelä-Amerikassa. Suomessa punasolmukki on muinaistulokas. Laji on yleinen Etelä- ja Kaakkois-Suomessa sekä Pohjanlahden rannikkoseuduilla aina Tornioon saakka. Keski- ja Itä-Suomessa sitä tavataan harvemmin. Lapista lajista tunnetaan vain yksittäisiä kasvupaikkoja.


title: Punasolmukki

text: Punasolmukki kasvaa monenlaisissa ihmisen muokkaamissa avoimissa kulttuuriympäristöissä. Lajia voi tavata pihoilla, kyläpientareilla- ja kallioilla, kaduilla, rata- ja lastausalueilla, sorakentillä, tienpientareilla, hietikoilla ja joutomailla. Punasolmukki kestää hyvin tallaamista ja saattaa muodostaa sopivilla kasvupaikoilla suuria kasvustoja.


title: Kämmenluut

text: Ihmisen kämmenluilla tarkoitetaan ihmisen kämmenen keskiosan viittä luuta. Luut sijaitsevat ranneluiden läheisyydessä, mikä muodostaa yhteyden kyynärvarteen. Kämmenluut vastaavat jalkojen jalkapöydän luita.


title: Gary Winick

text: Gary Scott Winick (31. maaliskuuta 1961 – 27. helmikuuta 2011) oli yhdysvaltalainen elokuvaohjaaja ja -tuottaja. Hän aloitti uransa independent-elokuvien ohjaajana ja tuottajana, mutta ohjasi 2000-luvulla myös Hollywood-tuotantoja.


title: Gary Winick

text: Winickin ensimmäinen ohjaus oli vuonna 1989 julkaistu trilleri "Curfew". Vuonna 1999 hän oli perustamassa digitaalista teknologiaa hyödyntäviin pienen budjetin elokuviin erikoistunutta tuotantoyhtiötä InDigEnt (lyhenne sanoista Independent Digital Entertainment), jolla oli toimintaa vuoteen 2007. Yhtiön tuottamiin elokuviin kuuluvat muun muassa Rebecca Millerin ohjaama draama "" (2002), josta hän sai tuottajana Independent Spirit John Cassavetes Awardin, Peter Hedgesin ohjaama draama "Aprilin juhlat" (2003), josta näyttelijä Patricia Clarkson oli ehdolla parhaan naissivuosan Oscarin saajaksi, ja Steve Buscemin ohjaama musta komedia "Lonesome Jim" (2005).


title: Gary Winick

text: Winickin oma ohjaajanura lähti nousuun vuonna 2002 julkaistun, InDigEntin tuottaman komedian "Minä ja aikuiset naiset" myötä. Hänet palkittiin kyseisestä elokuvasta Sundancen elokuvajuhlien parhaan ohjauksen palkinnolla. Hänen ensimmäinen Hollywood-ohjauksensa oli komedia "13 ja risat" (2004), jonka pääosaa esitti Jennifer Garner. Hänen myöhempiä ohjauksiaan olivat lastenelokuva "Lotta ystäväni" (2006), romanttinen komedia "Morsianten sota" (2009) ja romanttinen draama/komedia "Rakkauskirjeitä Julialle" (2010), joka jäi hänen viimeisekseen.


title: Gary Winick

text: Winick opiskeli elokuvantekoa Texasin yliopistossa, Austinissa, jossa hän suoritti Master of Fine Arts -tutkinnon ohjauksesta, ja American Film Instituten AFI Conservatoryssa, Los Angelesissa, jossa hän suoritti Master of Fine Arts -tutkinnon tuottamisesta. Hän myös toimi opettajana New Yorkin yliopiston Tisch School of the Artsissa.


title: Gary Winick

text: Winick kuoli helmikuussa 2011, 49-vuotiaana. Hän sairasti aivosyöpää, joka diagnosoitiin hänellä vuonna 2008.


title: Vuosi elämästä

text: Vuosi elämästä () on vuonna 2010 valmistunut brittiläinen draamaelokuva, jonka on käsikirjoittanut ja ohjannut Mike Leigh. Elokuvan keskeisiä rooleja näyttelevät Lesley Manville, Jim Broadbent ja Ruth Sheen. Ensi-iltansa elokuva sai vuoden 2010 Cannesin elokuvafestivaaleilla Palme d’or -kilpailusarjassa.


title: Vuosi elämästä

text: Psykologi Gerri ja geologi Tom ovat olleet vuosikymmeniä naimisissa ja heidän harmoninen liittonsa on saapumassa elämän iltaan. Työn lisäksi sisältöä elämään tuo puutarhapalstan hoitaminen ja sen antimista nauttiminen. Vuodenaikojen mukaan neljään jaksoon jakautuva elokuva kertoo pääparista ja heidän ystävistään, perheenjäsenistään ja työtovereistaan; etenkin muut kuin Gerri ja Tom kohtaavat yksinäisyyttä, etsintää, rakastumista ja menetystä.


title: Vuosi elämästä

text: Uuden Suomen Mikko Pielan mielestä ”tässä on Tshehovin näytelmien tapaan klassikon aineksia”. Veteraaniohjaaja Leighin "Vuosi elämästä" on hänestä kypsän ihmisen teos: syvästi humaani ja viisas elokuva. Pieni muoto on Pielan arvion mukaan ”täytetty suurilla rakkauden, kuoleman ja luopumisen aiheilla, alkoholismista ja yksinäisyydestä puhumattakaan”.


title: Vuosi elämästä

text: Episodi-lehden Essi Peltola arvioi Leighin rakentaneen ”hienovaraisen ja monivivahteisen draaman, jossa jokainen kaipaava katse ja epävarma tai liioitellun määrätietoinen kahvikupin nosto mutruisille huulille on merkityksellinen”. Peltolan mukaan elokuva on ”läpitunkevan kokonaisvaltainen tutkielma inhimillisyydestä ja tavallisista ihmisistä, joista useimmat ovat liiankin todellisia, raadollisen aitoja”.


title: Vuosi elämästä

text: Vihreän Langan Lena Björklundin mukaan käsikirjoitusnokkeluus onneksi puuttuu tästä filmistä. ”Elokuva on harvinaisen sävykäs ja jää viipyilemään mieleen. Leigh muistuttaa siitä, että elämä on lyhyt ja ajattelemattomuuden seuraukset karuja.”


title: The Barbie Murders

text: The Barbie Murders on John Varleyn vuonna 1980 ilmestynyt tieteisnovellien kokoelma.


title: The Barbie Murders

text: Toni Jerrman kirjoitti "Tähtivaeltaja"-lehdessä 1/1986 kokoelman olevan loistava. Tarinat eivät ole ajatuksiltaan maata kaatavia, mutta ”tavallista” viihdescifiä parhaimmillaan. Tarinankuljetus on jäntevää ja luontevaa. Tarinoiden lajit vaihtelevat rikostarinoista nuortenkirjallisuuteen aikuisille. Varley suorastaan tuhlaa omaperäisiä ajatuksia.


title: Wolf-Lundmark-Melotte

text: Wolf-Lundmark-Melotte on epäsäännöllinen galaksi, joka sijaitsee Paikallisen ryhmän ulkoreunoilla. Galaksin löysi Max Wolf vuonna 1909. Knut Lundmark ja Philibert Jacques Melotte tekivät galaksista tärkeitä havaintoja vuoden 1926 aikana. Galaksin sijainti taivaalla on Valaskalan tähdistössä, ja sen etäisyys maasta on noin 3.04 mly. Galaksin magnitudi on 11,0.


title: Wolf-Lundmark-Melotte

text: Vuonna 1994 A. E. Dolphin käytti Hubble-avaruusteleskooppia luodakseen Wolf-Lundmark-Melottesta Hertzsprungin–Russellin kaavion. Selvisi, että puolet galaksin kaikista tähdistä oli syntynyt noin 13 gigavuotta sitten. Tänä ajanjaksona galaksin metallipitoisuus nousi noin -2,2:sta noin -1,3:een. Tämän jälkeen tähtien syntynopeus galaksissa on hidastunut.


title: Wolf-Lundmark-Melotte

text: Wolf-Lundmark-Melotten galaksista on löydetty yksi pallomainen tähtijoukko. Tähtijoukon luminositeetti on hieman suurempi kuin kaikkien tähtijoukkojen keskiarvo.


title: WLM

text: WLM voi tarkoittaa seuraavia asioita:


title: Arto Teronen

text: Arto Teronen (s. 18. syyskuuta 1947 Jyväskylä) on suomalainen urheilutoimittaja, joka on ollut Yleisradion radion urheilutoimituksen päällikkö vuodesta 1993 vuoteen 2006, ja sen jälkeen jatkanut Yle Urheilun tuottajana. Teronen toimi Urheilulehden päätoimittajana vuodesta 1981 vuoteen 1993. Hänen vuosinaan saavutettiin Urheilulehden huippulevikki.


title: Arto Teronen

text: Teronen on ollut paikalla toimittajana olympialaisissa vuoden 1980 Moskovan kisoista vuoden 2012 Lontoon kisoihin lukuun ottamatta Calgaryä 1988. Teronen on erikoistunut urheiluhistoriaan ja kirjoittanut yhdessä Jouko Vuolteen kanssa aiheesta useita kirjoja.


title: Terveyden edistämisen keskus

text: Terveyden edistämisen keskus ry (Tekry) oli vuonna 1962 perustettu voittoa tavoittelematon järjestö, johon kuului 122 jäsenjärjestöä. Tekryn toiminta loppui 2011-2012 vuodenvaihteessa kun se yhdistyi Sosiaali- ja terveysjärjestöjen yhteistyöyhdistys YTYn ja Sosiaali- ja terveysturvan keskusliitto STKL:n kanssa SOSTE Suomen sosiaali ja terveys ry nimiseksi keskusjärjestöksi, joka aloitti 1.1.2012. Tekryn toimintaa rahoitti Raha-automaattiyhdistys. Tekryn tavoitteena oli saada koko yhteiskunta tukemaan terveyttä. Tekry halusi vahvistaa ihmisten arjen olosuhteita terveyttä edistäviksi yhteistyössä jäsenyhteisöjen ja muiden toimijoiden kanssa.


title: Terveyden edistämisen keskus

text: Tekry


title: Terveyden edistämisen keskus

text: Jäsenyhteisöihin kuuluu mm.


title: Sosiaali- ja terveysturvan keskusliitto

text: Sosiaali- ja terveysturvan keskusliitto STKL oli valtakunnallinen sosiaali- ja terveyspoliittinen yhteistoimintajärjestö, joka toimi hyvinvoinnin kehittämiseksi 1916-2011. STKL:n toimintaa jatkaa Soste - Suomen sosiaali ja terveys ry. Keskusliitolla on toimisto Helsingissä ja aluetoimipisteet Oulussa, Joensuussa ja Jyväskylässä ja se toimii niin paikallisesti kuin kansallisestikin mutta myös kansainvälisellä tasolla kuuluen mm. seuraaviin verkostoihin: Sosiaalipoliittinen maailmanneuvosto (ICSW), European Round Table of Charitable Associations (ETWelfare), European Antipoverty Network (EAPN) ja European Council for Voluntary Organisations (CEDAG).


title: Sosiaali- ja terveysturvan keskusliitto

text: STKL


title: Sosiaali- ja terveysturvan keskusliitto

text: Jäsenyhteisöjä ovat alueelliset sosiaaliturvayhdistykset, ammatilliset järjestöt ja sosiaali- ja terveysjärjestöt. Tukijäseninä on mm. kuntia ja yrityksiä.


title: Canberra (täsmennyssivu)

text: Canberra tarkoittaa seuraavia asioita:


title: Innokylä

text: Innokylä on suomalainen sosiaali- ja terveydenhuollon (SOTE) kehittämis- ja innovaatioyhteisö. Innokylä toimii niin kasvokkaisessa kanssakäymisessä kuin internetissäkin.Vanhustyö 7/2011Sosiaalinen media - THL, viitattu 3.3.11 Innokylän verkkopalvelussa verkostoidutaan, kehitetään uusia käytäntöjä ja tutustutaan uusiin kehittämisen menetelmiin kun taas Innokylän järjestämissä tapahtumissa saadaan tietoa ympäri Suomea kehitetyistä terveydenhuollon ja sosiaalihuollon käytännöistä. Innokylä on tarkoitettu kaikille SOTE-alan kehittämistoiminnasta kiinnostuneille henkilöille, mikä edesauttaa verkostoitumista perinteisten työryhmien yli.. Kuntien ja kuntaliittojen tarjoamiin SOTE-palveluihin kuuluu mm. lasten päivähoito, vanhusten, vammaisten ja mielenterveyspotilaiden palvelut, terveyden- ja sairaanhoito sekä hoitotakuu . Kunta-alan työntekijöistä yli puolet toimii näiden palvelujen parissa. Innokylä auttaa kuntia vahvistamaan hyvinvointia SOTE-palveluja uudistamalla - sen tärkein tavoite on parantaa palveluiden laatua ja saatavuutta.


title: Innokylä

text: Suomen sosiaali- ja terveysministeriön palveluinnovaatiohanke teki aloitteen Innokylän rakentamisesta vuonna 2008. Sosiaali- ja terveydenhuoltoa oli siihen mennessä kehitetty lukuisissa eri hankkeissa ja vaikka monet projektit olivatkin menestyneet, kehittämistyön heikkoutena oli, ettei yksittäisten hankkeiden kehittämiä uusia käytäntöjä otettu laajasti käyttöön koko maassa. Projekteissa tarvitaan kehittämisen osaajia ja hyvää projektijohtamista – taitoja, jotka eivät kuulu esim. hoitajan tai lääkärin perustaitoihin ja siksi tätä osaamista levittävä verkostomainen Innokylä on hyvä avaus tiedon jakamisessa. Kaikille avoimeen verkostoon on kutsuttu paitsi palvelujen kehittäjät, johtajat ja päättäjät myös palvelujen käyttäjät.


title: Innokylä

text: Innokylä tarjoaa tukea sosiaali- ja terveysalalla tapahtuvan kehittämistyöhön mm. seuraavilla tavoilla:Innokylä-yhteisöä rakennetaan asteittain vuosien 2010-2013 aikana. Tavoitteena on SOTE-verkoston yhteinen, avoin innovaatioympäristö, joka tarjoaa toimijoille työvälineitä. Vuosina 2010–2011 Innokylään kehitetään toimintamuotoja, tapahtumakonseptit, työkaluja ja toteutetaan verkkopalvelujen 1. vaihe. Vuosina 2012–2013 verkkopalvelua täydennetään entistä monipuolisemmaksi tiedonlähteeksi. Innokylän uudistunut verkkopalvelu sekä hankepankki ja tapahtumakalenteri avattiin joulukuussa 2011. Kehittämisympäristö, joka koostuu Verstaasta ja Toimintamallista avattiin marraskuussa 2012.Verkosto-työtila rakennetaan verkkopalveluun vuoden 2013 aikana.Innokylä - Innokylän verkkopalvelu on nyt entistä ehompi, viitattu 17.1.2012


title: Innokylä

text: Innokylä-innovaatioympäristön toteuttajia olivat alun perin Suomen Kuntaliitto, Terveyden ja hyvinvoinnin laitos, Sosiaali- ja terveysturvan keskusliitto ja Terveyden edistämisen keskus. 1.1.2012 Sosiaali- ja terveysturvan keskusliitto ja Terveyden edistämisen keskus siirsivät toimintansa SOSTE Suomen sosiaali ja terveys ry:lle MS-liitto - Ajankohtaista, viitattu 17.1.2012, ja näin ollen Innokylän toteuttajia vuoden 2012 alusta ovat Suomen Kuntaliitto, Terveyden ja hyvinvoinnin laitos ja SOSTE Suomen sosiaali ja terveys ry. Innokylää rahoittavat Sosiaali- ja terveysministeriö, Tekes ja Sosiaali- ja terveysjärjestöjen avustuskeskus (STEA).


title: Innokylä

text: Innovaatio


title: Avoin tieto

text: Avoimella tiedolla () viitataan digitaalisessa muodossa oleviin sisältöihin ja dataan, joita kuka tahansa voi vapaasti ja maksutta käyttää, muokata ja uudelleenjakaa mihin tahansa käyttötarkoitukseen. Esimerkiksi Wikipedia-tietosanakirjan sisältö on avointa tietoa.


title: Avoin tieto

text: Avoin tieto vaikuttaa esimerkiksi viestintään ja tieteenharjoittamiseen helpottamalla esimerkiksi toimittajien ja tutkijoiden tiedonhankintaa ja vähentämällä kuluja.


title: Avoin tieto

text: Avoimuus poistaa organisaatioiden välisiä transaktiokustannuksia ja sallii kansalaiselle pääsyn kulttuuriperintöönsä. Avoimuus kiihdyttää taloudellista ja teknologista kehitystä sekä edistää kulttuurin kehittymistä. Avoimuuden kriteerit täyttävän tiedon jakaminen käynnistää spontaaneja prosesseja jotka lisäävät tiedon määrää, parantavat sen laatua ja lisäävät tiedon arvoa.


title: Avoin tieto

text: Suomessa avointa tietoa edistää Open Knowledge Finland ry, joka on kansainvälisen Open Knowledge -organisaation verkoston jäsen.


title: Avoin tieto

text:
Avoimen tiedon määritelmän mukaisesti aineiston tulee olla kokonaisuudessaan saatavilla käyttökelpoisessa ja muokattavassa muodossa Internetin kautta ja sen tulee olla lisensoitu niin, että sen käyttöä, muokkausta ja uudelleenjakelua ei rajoiteta. Pääperiaatteet ovat:
Julkishallinnon datan avaaminen on kansainvälinen, Yhdysvalloista ja Isosta-Britanniasta käynnistynyt ilmiö, joka on levinnyt nopeasti. Avoin julkinen data on ajatusmalli, jossa julkissektorin, kansalaisten, verkkopalveluiden kehittäjien ja muiden datan käyttäjien vuorovaikutusta pyritään lisäämään sekä automatisoimaan yhteiskunnallisen hyvän lisäämiseksi.


title: Avoin tieto

text: Mahdollistamalla ja lisäämällä julkisten tietojen uudelleenkäyttöä pyritään lisäämään hallinnon läpinäkyvyyttä ja sisäistä tehokkuutta, sekä luomaan uusia markkinoita ja innovaatioita tarjoamalla tietoa niiden materiaaliksi. Avoimen tiedon tarjoamiseen ja käyttöön liittyvät juridiset kysymykset mm. tiedon julkisuudesta, viranomaisten tuottaman tiedon maksullisuudesta, tiedon käyttöoikeuksista (tekijänoikeuksista) sekä julkisen tiedon tarjonnan vaikutuksesta kilpailuun. Lisäksi on ratkaistava tiedon tarjontaan ja käyttöön liittyviä teknisiä kysymyksiä.


title: Avoin tieto

text: Julkishallinnon datan avaamisella pyritään saattamaan laajempaan käyttöön sellaisia aineistoja, jotka ovat julkisia, mutta aiemmin ovat olleet lisensointikäytäntöjen, maksullisuuden tai teknisten rajoitteiden ansiosta vain rajatussa käytössä. Esimerkiksi Maanmittauslaitos avasi maastotiedot vuoden 2012 toukokuun alussa kansalaisten ja yritysten ilmaiseen ja vapaaseen käyttöön, kun aiemmin samasta aineistosta oli peritty käyttömaksuja . Julkishallinnon avattaviin tietoaineistoihin ei sisälly yksilöihin liittyviä henkilökohtaisia tietoja tai muusta syystä ei-julkisiksi luokiteltavia aineistoja.


title: Avoin tieto

text: Tieteellisen tiedon ja tutkimustulosten avoimen julkaisemisen kohdalla puhutaan niin sanotusta Open access -julkaisemisesta, jolla taataan, että tutkimustulokset julkaisut ja tausta-aineistot – ovat tiedeyhteisön ja kaikkien muidenkin vapaasti saatavissa. Yhä useampi tutkimusorganisaatio tai tutkimuksen rahoittaja asettaa omia suosituksiaan ja ehtojaan tutkimustulosten avoimesta saatavuudesta.


title: Kalojen kääpiögalaksi

text: Kalojen kääpiögalaksi on epäsäännöllinen kääpiögalaksi Paikallisessa ryhmässä. On myös epäilty, että galaksi on Kolmion galaksin satelliittigalaksi. Koska galaksi sijaitsee Kalojen tähdistössä, sitä kutsutaan Kalojen kääpiögalaksiksi. Galaksi lähestyy Linnunrataa 287 kilometrin sekuntivauhdilla. Galaksilla on myös pallomaisen galaksin piirteitä. Galaksin löysi V.E. Karachentseva vuonna 1976.


title: Kalojen kääpiögalaksi

text: Vuonna 2001 tehty tutkimus kertoo paljon galaksin synnystä ja kehityksestä. Suurin osa galaksin tähdistä syntyi sen varhaisina vuosina noin 8 miljardia vuotta sitten. Tähtien syntymisnopeus on laskeutunut viimeisimmät 10 miljardia vuotta. Lisäksi tutkimuksen mukaan viimeisinä 100 miljoonana vuotena galaksissa ei ole tapahtunut merkittävästi tähtien syntymisiä. Useimmat galaksin tähdistä ovat vanhoja, metallirikkaita noin 2,5 miljardia vuotta vanhoja tähtiä. Galaksin ulkoreunoilla on kuitenkin nuorien ja kuumien sinisten tähtien joukkoja. Galaksin tyyppi on dIrr/dSph.


title: Brahmakehrääjät

text: Brahmakehrääjät (Brahmaeidae) on kehrääjämäisiin kuuluva pieni, viidessä suvussa noin 20 lajia käsittävä perhosheimo. Uusimpien geneettisten tutkimusten mukaan myös maitiaiskehrääjät kuuluisivat brahmakehrääjien heimoon.


title: Brahmakehrääjät

text: Brahmakehrääjiä tavataan pääasiassa Aasiassa. Trooppisessa Afrikassa elää yhdeksän lajia ja Euroopassa yksi laji. Heimon perhoset vaihtelevat kooltaan melko kookkaasta erittäin kookkaaseen. Ne ovat tukevaruumiisia ja leveäsiipisiä, harmaansävyisiä yöperhosia, joiden yhdistävinä tuntomerkkeinä takasiiven diskaalisaran takareuna on huomattavasti M3-suonta lyhyempi ja takaruumiin jaokkeiden A1–A6 ilmarako on lähellä selkäkilven eli tergiitin reunaa. Yhtä lajia ("Calliprognos miraculosa") lukuun ottamatta kaikkien lajien siipikuviointiin liittyy heimolle tunnusomainen, siiven poikki kulkeva tiheä ja aaltomainen viirutus. Molempien sukupuolten tuntosarvet ovat kaksoiskampamaiset ja imukärsä joko melko hyvin kehittynyt tai surkastunut.


title: Brahmakehrääjät

text: Munat ovat puolipallomaisia. Toukat elävät joko käärmeenpistonyrttikasveilla (Asclepiadaceae) tai öljypuukasveilla (Oleaceae).


title: Minuuttipeliä

text: Minuuttipeliä on suomalainen MTV3-kanavalla esitetty viihdeohjelma ja game show, jota vuonna 2011 juonsi tanssija ja tanssinopettaja Marko Keränen. Kilpailijat ottavat osaa sarjaan 60 sekunnin haasteita, joissa käytetään jokaisesta kotitaloudesta saatavia esineitä.


title: Minuuttipeliä

text:
Sarjan ensimmäinen jakso esitettiin 21. maaliskuuta 2011. Sarjan ensimmäistä jaksoa MTV3-kanavalla katsoi 537 000 yli 10-vuotiasta henkilöä. Sarja perustuu maailmalla huippusuosittuun Minute to Win It -formaattiin. Formaatin pohjalta on tehty muun muassa kortti-, lauta-, Wii- sekä Nintendo DS -pelit.
Alussa kilpailijalle esitetään pelin toimintasuunnitelma ja hänen tulee suoriutua ensimmäisestä tehtävästä 60 sekunnissa voittaakseen 100 euroa ja saavuttaakseen seuraavan tason. Kun kilpailija on suorittanut onnistuneesti kolmannen tai kuudennen tason, hän saa pitää kyseisellä tasolla olevan rahasumman.


title: Minuuttipeliä

text: Tehtävien vaikeus lisääntyy vähitellen pelin aikana. Jos tehtävän aika loppuu tai sen vaatimuksia ei täytetä (esimerkiksi kilpailija uupuu), hän menettää elämän. Jos kilpailija menettää kolme elämää, peli päättyy ja kilpailijan voitot tippuvat edelliseen takuusummaan.


title: Minuuttipeliä

text: Kun kilpailija on suorittanut onnistuneesti jonkin tason, hän voi lähteä pelistä ne rahat mukanaan, jotka hän on ansainnut. Jos kilpailija kuitenkin valitsee suoritettavakseen seuraavan tason, hän ei voi poistua pelistä ennen kuin on suorittanut sen tai menettänyt kaikki kolme elämäänsä.


title: Lohikäärmeiden silta

text: Lohikäärmeiden silta () on vuonna 1999 ensi-iltansa saanut Isaac Florentinen ohjaama yhdysvaltalainen toimintaelokuva. Elokuvan pääosassa esiintyy Dolph Lundgren.


title: Lohikäärmeiden silta

text: Elokuva sijoittuu lähitulevaisuuteen, jossa kaksi kansakuntaa on keskenään sodassa. Sotilas Warchyld alkaa kyseenalaistaa maansa sotaa ja hänestä tulee maalleen uhka, joka pitää tappaa.


title: Nuppu Stenros

text: Maria ”Nuppu” Stenros (s. 1981) on suomalainen muusikko, televisiojuontaja ja yrittäjä. Hän on kirjoittanut kirjan "Signmark", joka kertoo kuurosta räppäristä Marko Vuoriheimosta eli Signmarkista. Stenrosilla on Vuoriheimon kanssa yhteinen yritys nimeltä Signmark Productions Oy.


title: Nuppu Stenros

text: Stenros oli mukana myös hyväntekeväisyysprojekti Kapuassa vuonna 2011, jolloin joukko suomalaisia matkasi tavoittelemaan Nepalin korkeimman vaellushuipun Mera Peakin huippua. Stenrosin isänäiti on edesmennyt tv-toimittaja Kyllikki Virolainen (ent. Stenros, o.s. Salojärvi).


title: Nuppu Stenros

text: Stenros oli suomalaisen popyhtye Nerdeen kosketinsoittaja ja taustalaulaja. Yhtye toimi vuosina 1995–2008 ja julkaisi neljä albumia.


title: Nuppu Stenros

text: Tv-töistä Stenros on parhaiten tunnettu Ylellä pyörivän nuortenohjelma "Summerin" juontajana. Stenros oli mukana vuonna 2002 Heikki Paasosen kanssa, vuonna 2003 Heikki Paasosen ja Ville Kivelän kanssa sekä vuonna 2004 Nuutti Takkisen kanssa. Lisäksi Stenros on myös juontanut muun muassa "Sohva"- ja "Iines"-televisiosarjoja, YLE Extra -kanavan "Extra Large" -tv-sarjaa ja Yle TV2:n "Kukkaron herraa".


title: Nuppu Stenros

text: Stenros on Hidasta elämää -sivuston kolumnisti.


title: IC 1613

text: IC 1613 (tunnetaan myös nimellä Caldwell 51) on epäsäännöllinen kääpiögalaksi Paikallisessa ryhmässä. Taivaalla galaksi näkyy Valaskalan tähdistössä. Galaksin löysi Max Wolf vuonna 1906, ja se lähestyy Linnunrataa 234 kilometrin sekuntivauhdilla. Galaksin magnitudi on 9,9 ja etäisyys 2,38 Mly. Pienen ja Suuren Magellanin pilven ohella IC 1613 on ainoa galaksi, josta on havaittu RR Lyrae -tyypin tähtiä.


title: IC 1613

text: Vuonna 1999 A.A. Cole ryhminen selvittivät Hubble-avaruusteleskoopin avulla, että suurin osa galaksin tähdistä on syntynyt noin 7 gigavuoden sisällä. Galaksin historia on siis samankaltainen kuin Pegasuksen kääpiögalaksilla. Vuonna 1999 galaksista löydetyllä ensimmäisellä supernovalla.


title: Ritari Ässä

text: Ritari Ässä tai Knight Rider voi tarkoittaa:


title: Kawasaki Frontale

text: Kawasaki Frontale () on jalkapalloseura Kawasakin kaupungista Japanista. Joukkue pelaa J. Leaguen 1. divisioonassa, maan korkeimmalla sarjatasolla.


title: Feeniksin kääpiögalaksi

text: Feeniksin kääpiögalaksi on epäsäännöllinen kääpiögalaksi Paikallisessa ryhmässä. Galaksi on 1,44 Mly:n päässä Maasta. Koska galaksi sijaitsee Feeniksin tähdistössä, sitä kutsutaan Feeniksin kääpiögalaksiksi. Galaksin löysivät Hans-Emil Schuster ja Richard Martin West vuonna 1976. He luulivat galaksia aluksi pallomaiseksi tähtijoukoksi.


title: Feeniksin kääpiögalaksi

text: Feeniksin kääpiögalaksin sisäosissa on pääasiassa nuoria tähtiä liikkumassa idästä länteen, ja ulko-osissa pääasiassa vanhoja tähtiä liikkumassa pohjoisesta etelään. Sisäosien tähtien syntynopeus on ollut aina suunnilleen yhtä nopeaa, ja jatkuu edelleen. Galaksin etäisyys Linnunradasta on noin 1,44 Mly.


title: Rovio (täsmennyssivu)

text: Rovio tarkoittaa seuraavia asioita:


title: Leo A

text: Leo A eli Leo III on epäsäännöllinen galaksi, joka kuuluu Paikalliseen ryhmään. Se sijaitsee 2,25 miljoonan valovuoden päässä Maasta. Galaksin löysi Fritz Zwicky vuonna 1942. Sen arvioitu massa on ~8,0 × 107 Auringon massaa, josta ainakin 80% lienee pimeää ainetta. Galaksi on yksi Paikallisen ryhmän erillään olevimmista galakseista, eikä näytä muihin galakseihin yhdistymisen merkkejä muutamiin miljardeihin vuosiin. Leo A:n tähdet ovat poikkeuksellisen vanhoja, noin 10 miljardin vuoden ikäisiä.


title: Tappajan näköinen mies

text: Tappajan näköinen mies on kirjailija Matti Röngän kirjoittama dekkari vuodelta 2002. Kirja kertoo Viktor Kärppä -nimisestä yksityisetsivästä, joka saa tutkittavakseen Sirje Larssonin katoamistapauksen.


title: Tappajan näköinen mies

text: MTV3 esitti kirjaan perustuvaa samannimistä televisiosarjaa.


title: Tappajan näköinen mies

text: Kirjan vastaanotto oli pääasiassa positiivista. Kouvolassa ilmestyvä kaupunkilehti "Seiska" kehui Röngän kirjoitustapaa hyväksi. Saksalainen KrimiWelt-dekkarilista valitsi kirjan vuonna 2007 vuoden kolmanneksi parhaaksi ulkomaiseksi dekkariksi.


title: Tappajan näköinen mies

text: "Tappajan näköinen mies" on käännetty neljälletoista kielelle: saksaksi, puolaksi, hollanniksi ja norjaksi.


title: Montedio Yamagata

text: Montedio Yamagata () on jalkapalloseura Yamagatan prefektuurista Japanista. Joukkue pelaa J. Leaguen 1. divisioonassa, maan korkeimmalla sarjatasolla.


title: Pyökkiorvokki

text: Pyökkiorvokki ("Viola reichenbachiana") on sinikukkainen, lähinnä Euroopassa tavattava orvokkilaji. Suomessa pyökkiorvokki on luokiteltu erittäin uhanalaiseksi lajiksi ja se on rauhoitettu Ahvenanmaalla.


title: Pyökkiorvokki

text: Pyökkiorvokki kasvaa 10–15 cm korkeaksi. Juurakko on lyhyt ja pysty. Kasvi on lehtiruusukkeellinen. Lehden lehtilapa on 2–4 cm leveä ja saman pituinen, herttamainen ja nyhälaitainen. Lehden korvakkeet ovat korkeintaan 1 cm pituisia, kapeanpuikeita, ripsihampaisia, hampaat korvakkeiden leveytensä pituisia. Kukan verhiönlisäkkeet ovat hyvin lyhyitä. Teriö on 1,2–1,8 cm pitkä, terälehdet ovat kapeita, sinipunaisia, usein tyveltään tummempia ja ne eivät ole limittäin. Kukan pussimainen kannus on kapea, jokseenkin suora ja väriltään tumman sinipunainen. Pyökkiorvokki kukkii Suomessa touko-kesäkuussa.


title: Pyökkiorvokki

text: Pyökkiorvokki muistuttaa suuresti metsäorvokkia ("V. riviniana"), jonka kanssa se myös voi risteytyä. Metsäorvokin terälehdet ovat hieman pyökkiorvokkia leveämpiä ja ovat limittäin. Lisäksi kukan kannus on vaalea ja verhiönlisäkkeet ovat isoja.


title: Pyökkiorvokki

text: Pyökkiorvokkia tavataan Espanjan itäosista Italiaan, Kreikkaan ja Ukrainaan, ja pohjoisessa Tanskaan, Etelä-Ruotsiin ja Baltian maihin saakka. Lajia tavataan myös Britteinsaarilla ja Kaukasuksen alueella. Euroopan ulkopuolella pyökkiorvokkia tavataan muutamalla alueella Marokossa ja Algeriassa. Suomesta pyökkiorvokki löydettiin ensimmäisen kerran vasta vuonna 1969 Ahvenanmaan Lemlandista ja hieman myöhemmin Maarianhaminasta. Nykyisin lajista tunnetaan kymmenkunta kasvupaikkaa, joista suurin osa on Lemlandin edustan saarilla. Koska lajia on hankala erottaa metsäorvokista, sillä saattaa olla myös löytämättömiä kasvupaikkoja. Suomessa pyökkiorvokki kasvaa levinneisyysalueensa äärirajoilla.


title: Pyökkiorvokki

text: Pyökkiorvokki on tyypillinen kalkkipohjaisten rehevien lehtojen laji. Ahvenanmaalla kasvupaikat ovat pääasiassa pähkinäpensaikoissa. Ahvenanmaalla lajin suurimpana uhkana on kasvupaikkojen umpeenkasvu ja avohakkuut.


title: Hjalmar Ahlroth

text: Karl Hjalmar Ahlroth (8. joulukuuta 1876 Heinola – 1. heinäkuuta 1935 Säkkijärvi) oli yksi suomalaisen yleisurheilun pioneereista, joka kunnostautui erityisesti keihäänheitossa ja kuulantyönnössä, mutta myös painissa ja soudussa. Hän saavutti toukokuussa 1898 Kaisaniemessä pidetyissä Reippaan urheilukilpailuissa ensimmäisen sijan kahden käden keihäänheitossa ja oli kuulantyönnössä toinen. Seuraavana vuonna elokuussa pidettiin Hesperian puistossa kisat, joissa Hjalmar Ahlroth säilytti edellisen vuoden sijansa. Samana vuonna hän sijoittui keihäässä kansainvälisissä tilastoissa neljännelle sijalle.


title: Hjalmar Ahlroth

text: Hjalmar Ahlroth oli alusta alkaen mukana suomalaisessa voimistelu- ja urheiluseura Reippaassa sekä yksi sen johtokunnan jäsenistä. Seura perustettiin Helsinkiin 1897. Hjalmar Ahlroth siirtyi sittemmin Säkkijärvelle Lavolaan, jossa hän kilpaili Wiipurin Reippaan riveissä.


title: Ronald Petrovický

text:
Ronald Petrovický (s. 15. helmikuuta 1977 Žilina, Tšekkoslovakia) on slovakialainen jääkiekkoilija, joka on pelannut urallaan yhteensä 342 NHL:n runkosarjaottelua tehoin 41+51=92. Jäähyminuutteja hän on kerännyt 429. Rightin puolelta pelaava Petrovický on melko aggressiivinen laitahyökkääjä, jonka vahvuudet ovat laukauksessa ja työmoraalissa. Hän pelasi viimeksi AHL-joukkue Springfield Falconsissa kaudella 2009–2010 ja on tällä hetkellä ilman sopimusta.
Petrovický debytoi miesten peleissä HK Dukla Trenčínin riveissä kaudella 1993–1994, jolloin hän pelasi yhden ottelun Slovakian Extraliigassa. Petrovický siirtyi seuraavaksi kaudeksi 1994–1995 WHL-joukkue Tri-City Americansiin, josta hänet kaupattiin kesken kauden Prince George Cougarsiin. WHL:n tulokaskausi toi yhteensä 60 runkosarjaottelussa tehot 8+17=25. Kaudella 1995–1996 Petrovický jakoi tehoilla 19+21=40 Cougarsin sisäisen pistepörssin kolmannen sijan Geoff Lynchin kanssa. Calgary Flames varasi hänet numerolla 228 .


title: Ronald Petrovický

text:
Kaudella 1996–1997 Petrovický oli tehoilla 32+37=69 Cougarsin paras pistemies, kuten myös kevään 1997 pudotuspeleissä tehoilla 4+9=13. Hän pelasi viimeisen WHL-kautensa 1997–1998 Regina Patsin joukkueessa, jossa Petrovický oli tehoilla 64+49=113 koko liigan runkosarjan pistepörssin kolmas Swift Current Broncosin Sergei Varlamovin ja Brandon Wheat Kingsin Cory Cyrennen jälkeen. WHL:n maalipörssissä hän sijoittui toiseksi Varlamovin jälkeen. Petrovický valittiin kauden päätteeksi WHL:n itäisen konferenssin toiseen tähdistökentälliseen.
Petrovický siirtyi kaudeksi 1998–1999 Calgary Flamesin organisaatioon. Hän pelasi siellä kaksi ensimmäistä kauttaan kokonaan AHL-joukkue Saint John Flamesissa. Petrovický debytoi NHL:ssä kaudella 2000–2001, jolloin hän pelasi koko kauden Calgaryssa ja teki 30 runkosarjaottelussa tehot 4+5=9. Tulokaskausi jäi lyhyeksi, sillä Petrovický loukkasi ranteensa lokakuussa 2000 ottelussa Detroit Red Wingsiä vastaan. Ensimmäisellä kokonaisella NHL-kaudellaan 2001–2002 hän teki 77 runkosarjaottelussa tehot 5+7=12. Petrovický aloitti myös kauden 2002–2003 Flamesissa, mutta joukkue asetti hänet siirtolistalle jo harjoituskaudella. New York Rangers nappasi Petrovickýn riveihinsä lokakuussa 2002. Vuotta myöhemmin hän siirtyi vastaavasti Atlanta Thrashersiin, jossa kausi 2003–2004 toi Petrovickýlle hänen NHL:n yhden kauden piste-ennätyksen tehoilla 16+15=31.


title: Ronald Petrovický

text: Petrovický aloitti kauden 2007–2008 kotimaassaan HK Dukla Trenčínin riveissä, mutta hän siirtyi sieltä kesken kauden Elitserien-joukkue MODO Hockeyhyn ja loppukauden Petrovický pelasi Sveitsin Nationalliga A:n EV Zugissa. Hän pelasi noin puolet kaudesta 2008–2009 KHL-joukkue Dynamo Riiassa, kunnes jätti joukkueen joulukuussa 2008, eikä hän pelannut enää loppukaudella.


title: Ronald Petrovický

text: Syksyllä 2009 Petrovický haki pelipaikkaa Vancouver Canucksista, mutta hän jäi ilman sopimusta. Joulukuussa 2009 Petrovický siirtyi try-outille AHL-joukkue Springfield Falconsiin. Hän pelasi siellä kuusi ottelua ilman tehopisteitä ja jäi ilman sopimusta. Petrovický on ollut tuosta lähtien ilman joukkuetta.


title: Ronald Petrovický

text:
Petrovický edusti Slovakiaa MM-kilpailuissa vuosina 2000 ja 2004, joista ensimmäisenä mainittu turnaus päättyi hopeaan. Hän pelasi myös Torinon olympiakisoissa 2006.
Myös Petrovickýn isoveli Róbert on pelannut NHL:ssä ja miesten arvokisoissa. Hän pelaa nykyään Tšekin Extraligan HC Kometa Brnossa.


title: Myyty morsian

text: Myyty morsian () on tšekkiläisen säveltäjän Bedřich Smetanan komediallinen ooppera.


title: Myyty morsian

text: Oopperan kantaesitys oli Prahassa vuonna 1866. Myyty morsian tuli Tšekissä niin suosituksi, että se sai kansallisoopperan aseman. Syitä suosioon olivat tšekinkielisyys, maalaisympäristöön sijoitetut realistisesti kuvatut ihmiset, tšekkiläinen kansanperinne ja tšekkiläisiin kansansävelmiin perustuva musiikki.


title: José Gonzalo Rodríguez Gacha

text: José Gonzalo Rodríguez Gacha (1947–1989) oli kolumbialainen huumekauppias, yksi Medellínin kartellin johtajista.


title: José Gonzalo Rodríguez Gacha

text: Rodriguez Gacha aloitti rikollisen uransa yhden aikansa rikollisjohtajan henkivartijana. Vuonna 1976 hän liittoutui Pablo Escobarin ja muodostumassa olevan Medellínin kartelliksi kutsutun huumekauppiaiden järjestön kanssa. Rodriguez Gacha loi uusia reittejä kokaiinin salakuljettamiseksi Yhdysvaltoihin ja Meksikoon. Hänet ammuttiin poliisiratsiassa vuonna 1989.


title: Tuhannen päivän sota

text: Tuhannen päivän sota (espanjan kieli: "Guerra de los Mil Días") oli Kolumbian ensimmäinen sisällissota, joka käytiin liberaalien ja konservatiivien välillä vuosina 1899–1903. Sota syttyi nationalisti Manuel Antonio Sanclementen presidenttikaudella. Se oli taloudellisesti ankeaa aikaa, kahvin hinta oli alhaalla mikä vähensi valtion verotuloja. Paperirahan holtiton painaminen nakersi valtion nauttimaa luottamusta entisestään.


title: Tuhannen päivän sota

text: Heinäkuussa 1899 liberaalit yrittivät aloittaa vallankumouksen Santanderista. He saavuttivat aluksi voiton joulukuussa mutta jäivät pian häviölle konservatiivien ja nationalistien yhteisrintamaa vastaan. Liberaalit vaihtoivat taktiikkansa sissisodaksi, joka jatkui vielä yli kaksi vuotta. Marraskuussa 1902 heikentynyt liberaaliarmeija neuvotteli rauhansopimuksen hallituksen kanssa. Sodassa arveltiin kuolleen yli satatuhatta henkeä.


title: Tuhannen päivän sota

text: Sodan jälkeen Kolumbia oli niin heikko, että Panama kykeni irtautumaan siitä ilman mainittavaa vastarintaa.


title: Hyppysammakko

text: Hyppysammakko ("Rana dalmatina") on Etelä- ja Keski-Euroopassa yleisenä avoimilla metsäalueilla ja suoniityillä elävä sammakkolaji. Siitä on aiemmin käytetty myös nimeä pitkäkoipisammakko. Lajin pohjoisimpia esiintymispaikkoja ovat Tanska, Etelä-Ruotsi ja Öölanti. Hyppysammakko kasvaa 5-9 cm pitkäksi. Laji tunnetaan pitkistä ja korkeista loikistaan, jotka voivat olla jopa kahden metrin mittaisia. Tämä on mahdollista erittäin pitkien ja voimakkaiden takaraajojen ansiosta. Hyppysammakko muistuttaa ulkonäöltään tavallista sammakkoa ja viitasammakkoa, mutta on niitä hentorakenteisempi. Pohjaväri on vaaleanruskea, jossa on tummia pisteitä selässä ja raitoja takaraajoissa. Lisäksi terävästä kuonosta silmien kautta ulkoisiin tärykalvoihin kulkee ruskeat juovat. Uhattuna hyppysammakko loikkaa vettä kohti, vaikka onkin melko huono uimari. Naaraat talvehtivat maalla, mutta koiraat talvehtivat yleensä jään alla lammissa ja järvissä. Heti jään sulamisen jälkeen sammakot alkavat kutea. Naaras laskee munat suurina erinä veteen. Nuijapäät kehittyvät 3–4 kuukauden kuluessa aikuisiksi.


title: Hematofobia

text: Hematofobia on eräs fobian laji. Hematofobiasta kärsivä kokee voimakasta pelkoa nähdessään joko omaa tai toisen henkilön verta. Joissain tapauksissa myös kuva tai jopa ajatus johon liittyy verta voi laukaista pelon. Myös tilanteet joihin voi mahdollisesti liittyä veren kohtaamista saattavat johtaa pelkoreaktioon. Esimerkiksi epämiellyttävä tunne tai lievä ja hallittavissa oleva pelko verta nähdessä ovat tavallisia reaktioita eivätkä ne lukeudu hematofobian piiriin.


title: Hematofobia

text: Hematofobian fyysiset oireet ovat monesti samanlaisia kuin muissakin fobioissa. Näitä ovat esimerkiksi kohonnut pulssi ja verenpaine kohdatessa pelon aiheuttaja. Osalla potilaista ilmenee kuitenkin epätyypillisempiä oireita, kuten verenpaineen ja sykkeen romahtaminen, joista taas saattaa seurata heikotusta tai jopa pyörtyminen.


title: Gustavo Rojas Pinilla

text: Gustavo Rojas Pinilla (1900-1975) oli kolumbialainen kenraali, joka hallitsi maataan vuosina 1953-1957. Hän nousi valtaan sotilasvallankaappauksessa, jossa Laureano Gómez syrjäytettiin. Rojasin tukijoihin kuuluivat suosittu entinen presidentti Mariano Ospina Pérez ja monet muut. Hänestä tehtiin presidentti kansalliskokouksen päätöksellä Gomezin loppukaudeksi. Rojasin tunnuslause oli "Rauha, oikeudenmukaisuus ja vapaus" ja hän puhui valtaan noustessaan siitä, miten kenenkään elämä ei voi olla rauhallista niin kauan kun Kolumbian lapset kärsivät nälästä. Vuonna 1954 Rojas valittiin presidentiksi vuosiksi 1954-1958.


title: Gustavo Rojas Pinilla

text: Rojasin hallinto oli korruptoitunutta ja autoritääristä, ja hänen valtansa alkuaikojen suuri suosio muuttui kansalliseksi vihamielisyydeksi. Levottomuuksien jälkeen Rojas luopui vallasta sotilasvallan hyväksi 1957.


title: Foo Fightersin diskografia

text: Tämä artikkeli käsittelee yhdysvaltalaisen rockyhtye Foo Fightersin diskografiaa. Diskografia koostuu seitsemästä studioalbumista, kahdesta EP-levystä, kolmesta videoalbumista ja kahdestakymmenestäkahdeksasta singlestä. Foo Fightersiin kuuluu Dave Grohl (laulu ja kitara), Taylor Hawkins (rummut), Nate Mendel (basso), Chris Shiflett (kitara) ja Pat Smear (kitara).


title: Foo Fightersin diskografia

text: Yhtyeen esikoisalbumi (1995) saavutti 23. sijan yhdysvaltalaisella "Billboard 200" listalla ja se myi platinaa Yhdysvalloissa. Suomessa se saavutti 21. sijan Suomen virallisella listalla. Seuraava albumi "The Colour and the Shape" (1997) saavutti korkeamman sijan saavuttaen sijan kymmenen "Billboard 200:lla" ja se myi platinaa sekä Yhdysvalloissa, Australiassa että Kanadassa. Suomessa albumi pääsi myös korkeammalle, sijalle 12. Single "Everlong" myi kultaa Yhdysvalloissa. "There Is Nothing Left to Lose" (1999) myi jälleen platinaa sekä Yhdysvalloissa, Australiassa että Kanadassa. "Learn to Fly" oli yhtyeen ensimmäinen single, joka saavutti ensimmäisen sijan singlelistalla. Yhtyeen neljäs albumi "One by One" (2002) saavutti ylimmät sijat Britanniassa ja Australiassa. Vuonna 2003 yhtye julkaisi ensimmäisen live-albuminsa, "Everywhere But Homen", joka sisälsi osan "One by One" -kiertueesta.


title: Foo Fightersin diskografia

text: Yhtyeen viides studioalbumi "In Your Honor" julkaistiin vuonna 2005. "Best of You" teki yhtyeen single-ennätyksen myyden platinaa sekä Yhdysvalloissa ja Kanadassa. Toinen live-albumi, "Skin and Bones", julkaistiin vuonna 2006. Se ylsi sijalle 21 Yhdysvalloissa ja se myi 49 tuhatta kopiota ensimmäisellä viikollaan. Yhtyeen kuudes studioalbumi "Echoes, Silence, Patience & Grace" (2007) ylsi listojen huipulle sekä Isossa-Britanniassa, Australiassa, Kanadassa että Belgiassa, tehden siitä yhtyeen eniten listaykkösiä saavuttaneen albumin. Albumilta julkaistut singlet menestyivät listoilla myös hyvin: "The Pretender", "Long Road to Ruin" ja "Let It Die" saavuttivat Hot Modern Rock Tracks -listan kärkisijan Yhdysvalloissa.


title: Foo Fightersin diskografia

text: Yhtyeen seitsemäs studioalbumi "Wasting Light" julkaistiin 12. huhtikuuta 2011 ja se nousi heti julkaisuviikollaan Suomen virallisen albumilistan kärkeen. Se myös syrjäytti 11 viikkoa listaykkösenä olleen soul-laulaja Adelen albumin "21" Britannian virallisella albumilistalla.


title: Hyperoksia

text: Hyperoksia eli happimyrkytys tarkoittaa tilaa, jossa ihmisen elimistö saa liikaa happea, eli hapen osapaine hengitettävästä kaasusta (ilmasta) on liian suuri. Kyseiseen tilaan joutumiselta edellytetään riittävän korkea hapen osapaine hengitettävästä ilmasta sekä riittävän korkea ympäröivä paine. Hyperoksia on erityisesti sukeltajien ongelma, sillä esimerkiksi 100 % happea ei voi käyttää yli kuuden metrin syvyydessä, jolloin vedenpaine saa aikaan hapen osapaineen nousun. Turvallisena hapen osapaineen rajana pidetään yleisesti 1,4 baria.


title: Hyperoksia

text: Hyperoksian oireita ovat pääasiassa tajuttomuus, päänsärky sekä keskushermostolliset oireet, muun muassa epilepsiakohtausta muistuttavat krampit ja halvaukset, joiden jälkeen potilas lähes hyperventiloi.1. Timo Vikman: Sukellus


title: Hyperoksia

text: 2. Sukeltajaliitto: Nitrox -kurssioppikirja


title: Denis Volotka

text: Denis Volotka (s. 10. lokakuuta 1985) on kazakstanilainen hiihtäjä, joka edusti vuoden 2011 tammikuuhun asti Venäjää.


title: Denis Volotka

text: Volotka on kilpaillut maailmancupissa vuodesta 2010 lähtien. Hänen paras henkilökohtainen sijoituksensa on kymmenes tila Davosin sprintistä joulukuulta 2011. Hän voitti Nikolai Tšebotkon kanssa vapaan hiihtotavan parisprintin Quebecissä joulukuussa 2012.


title: Denis Volotka

text: Volotka sijoittui kuudenneksi parisprintissä yhdessä Aleksei Poltoraninin kanssa Oslon MM-kisoissa 2011.


title: Paavo Tolonen

text: Paavo Ilmari Tolonen (3. kesäkuuta 1936 Luusua, Kemijärvi – 5. elokuuta 2009 Pudasjärvi) oli pohjoissuomalainen kuvataiteilija, taidemaalari ja kuvanveistäjä.


title: Paavo Tolonen

text: Tolosen vanhemmat olivat seppä Janne Tolonen ja Riikka Alaluusua. Perheessä oli 18 lasta, joista Paavo Tolonen oli toiseksi nuorin. Hän meni naimisiin vuonna 1962 terveydenhoitaja Laimi Körkön kanssa, ja perheeseen syntyi yhdeksän lasta. Tolonen kävi Vapaan taidekoulun 1955–1956 ja Suomen Taideakatemian koulun 1957–1960, ja palasi sitten Pudasjärvelle kuvaamataidon opettajaksi. Opiskeluaikanaan Tolonen työskenteli Otavan kirjapainossa. Hän suoritti vielä maisemamaalauskurssin Suomenlinnassa 1957 ja henkilökuva- ja monumenttitaiteen kurssin Oulussa 1976. Tolonen asui ja toimi opettajana Pudasjärvellä kolmisenkymmentä vuotta, vuoteen 1974 asti. Pudasjärveltä hän muutti Haukiputaan Martinniemeen vuonna 1987.


title: Paavo Tolonen

text: Tolonen debytoi taiteilijana Helsingissä vuonna 1961, hänen ensimmäinen yksityisnäyttelynsä oli Pudasjärvellä seuraavana vuonna. Tolonen kuvasi teoksissaan paljon maaseutua ja sen ihmisiä ja olosuhteita, mutta myös luontoa ja omia lapsiaankin. Hän oli myös suosittu muotokuvamaalari, joka maalasi yli sata muotokuvaa yhteiskunnallisista, kirkollisista ja kulttuurielämän henkilöistä. Ehkä huomattavimpia näistä ovat kolmen maaherraa, neljä kenraalia, kaksi yliopiston rehtoria, piispa sekä useat yliopiston professorit. Lisäksi Tolonen teki useita veistoksia ja reliefejä. Tolosen teoksia on muun muassa Wäinö Aaltosen museossa, Oulun taidemuseossa ja Aineen taidemuseossa. Hän sai Valtion taidepalkinnon 1975 ja Kalevalan juhlavuoden mitalin 1985.


title: Paavo Tolonen

text: Paavo Tolosen taidesäätiö perustettiin vuonna 2011. Se järjestää näyttelytoimintaa.


title: Perianne Jones

text: Perianne Jones (s. 18. helmikuuta 1985 Almonte) on kanadalainen uransa lopettanut hiihtäjä. Hän edusti seuratasolla Ottawalaista Nakkertokia.


title: Perianne Jones

text: Jones on kilpaillut maailmancupissa vuodesta 2005 lähtien. Hänen paras henkilökohtainen sijoituksensa on yhdeksäs tila Liberecin sprintistä 2013. Parisprintissä hän on ollut kolmas Milanossa 2012 ja Sotšissa 2013.


title: Perianne Jones

text: Jones osallistui MM-kisoihin ensimmäistä kertaa vuonna 2009. Tuolloin hän ei saavuttanut mainittavaa menestystä henkilökohtaisilla matkoilla, mutta oli kuudentena parisprintissä yhdessä Sara Rennerin kanssa. Jones kilpaili seuraavana vuonna Vancouverin olympialaisissa, joissa hän oli sprintissä 41., yhdistelmäkilpailussa 56. ja viestissä 15. Hän sijoittui parisprintissä kuudenneksi Oslon MM-kisoissa 2011 hiihdettyään Daria Gaiazovan kanssa.


title: Asevoimien korkein neuvosto

text: Asevoimien korkein neuvosto (myös Egyptin sotilasneuvosto) (, "") on 11. helmikuuta 2011 lähtien toiminut Egyptin korkeimpana vallankäyttäjänä eli siitä lähtien, kun asevoimat syrjäyttivät presidentti Hosni Mubarakin vallankumouksessa. Neuvoston muodostaa 20 Egyptin armeijan korkea-arvoisinta ja kokeneinta upseeria.


title: Asevoimien korkein neuvosto

text: Ennen helmikuuta 2011 kansallista hätätilaa varten olemassa oleva neuvosto oli aiemmin historiassa kokoontunut vain kaksi kertaa ja silloinkin lähinnä muodollisesti Israelia vastaan käytyjen sotien aikana. Neuvosto kokoontui ensi kerran 9. helmikuuta 2011 ja otti hallitusvallan käsiinsä kaksi päivää myöhemmin. Sitä johtaa sotamarsalkka Muhammad Hussein Tantawi Suleiman, joka on toiminut Egyptin puolustusministerinä vuodesta 1991 alkaen. Neuvoston jäseninä on myös muita armeijan komentajia, kuten ilmavoimien komentaja, kenraali Reda Mahmud Hafiz Muhammad, pääesikunnan päällikkö, kenraaliluutnantti Sami Hafiz Annan, ilmapuolustuksen komentaja, kenraaliluutnantti Abdul Aziz Saif-al-Din ja merivoimien komentaja, vara-amiraali Muhab Muhammad Hussein Mamish.


title: Asevoimien korkein neuvosto

text: Listasta puuttuvat läntisen sotilaspiirin komentaja ja yksi muu kenraali.Sotilasneuvosto julkaisi ensimmäisen lausuntonsa torstaina 10. helmikuuta 2011. Tuossa lausunnossaan neuvosto antoi "tunnustuksensa ja tukensa kansan oikeutetuille vaatimuksille" ja ilmoitti olevansa jatkuvasti koolla "miettiäkseen mitä toimenpiteitä tulisi toteuttaa kansakunnan suojelemiseksi". Tuolloin huomioitiin myös se, ettei presidentti Hosni Mubarak ollut läsnä sotilasneuvoston kokouksissa, vaan niitä johti puolustusministeri, sotamarsalkka Mohammed Hussein Tantawi.


title: Asevoimien korkein neuvosto

text: Perjantai-iltana 11. helmikuuta varapresidentti Omar Suleiman ilmoitti televisiopuheessaan Mubarakin eronneen ja luovuttaneen vallan armeijalle. Samalla armeijan tiedottaja ilmoitti, ettei sotilasneuvosto aio korvata hallitusta, koska se ei olisi kansan silmissä legitiimiä. Armeija myös antoi tunnustuksensa ja kiitoksensa mielenosoitusten "marttyyreille, jotka uhrasivat henkensä vapauden ja maansa turvallisuuden puolesta".


title: Asevoimien korkein neuvosto

text: 13. helmikuuta ilmoitettiin, että sotilasneuvosto on hajottanut parlamentin ja kumosi perustuslain. Samalla maassa 30 vuotta vallinnut poikkeustila lakkautettiin. Egyptiin ilmoitettiin muodostettavan aikaisintaan puolen vuoden päästä siviilihallitus vaalien myötä. Parlamenttivaalien jälkeen pidettäisiin presidentinvaalit. Samalla sotilasneuvosto ilmoitti perustavansa uuden perustuslakikomitean, jonka luomasta uudesta perustuslaista olisi tarkoitus äänestää.


title: Asevoimien korkein neuvosto

text: Sotilasneuvosto nimitti uuden väliaikaishallituksen, jonka johtoon tuli Ahmed Shafiq. Samoin se ilmoitti olevansa sitoutunut kaikkiin paikallisiin ja kansainvälisiin sopimuksiin. Käytännössä tämä tarkoitti sitä, että sotilasneuvosto tunnusti Egyptin-Israelin rauhansopimuksen, mistä Israelin pääministeri Benjamin Netanjahu ilmaisikin tyytyväisyytensä.


title: Asevoimien korkein neuvosto

text: Sotilasneuvoston otettua vallan Egyptissä se julkaisi asevoimien internet-kotisivuilla yhdeksänkohtaisen julistuksen:


title: Asevoimien korkein neuvosto

text: Perustuslakikomitea julkaisi ehdotuksensa uudeksi Egyptin perustuslaiksi 28. helmikuuta 2011. Ehdotus hyväksyttiin myöhemmin 19. maaliskuuta 77,27 prosenttia äänestäessä sen puolesta ja 22,73 prosentin vastaan.


title: Asevoimien korkein neuvosto

text: 3. maaliskuuta sotilasneuvosto nimitti Shafiqin hallituksen tilalle Essam Sharafin hallituksen, joka vannoi virkavalansa sotamarsalkka Hussein Tantawille. 15. maaliskuuta pahamainen turvallisuuspalvelu SSIS lakkautettiin väkijoukon hävitettyä sen päämajan ja korvattiin kansallisilla turvallisuusjoukoilla.


title: Asevoimien korkein neuvosto

text: 1. huhtikuuta Tahririn aukiolla pidettiin ensimmäiset suuret mielenosoitukset sitten Mubarakin syrjäyttämisen . "Pelastakaa vallankumous"-päivän mielenosoituksissa vaadittiin sotilasneuvostolta nopeampia toimia vanhan hallinnon jäänteiden poistamiseksi. Viikkoa myöhemmin 8. huhtikuuta "Puhdistuksen päivänä" Tahririn aukiolla oli jälleen suuret mielenosoitukset, joissa kritisoitiin sotilasneuvostoa siitä, ettei se ollut suostunut mielenosoittajien aiempiin vaatimuksiin. Sadattuhannet mielenosoittajat vaativat Mubarakin hallinnossa vaikuttaneiden virkamiesten ja päättäjien erottamista sekä valtakunnansyyttäjän vaihtamista hitaan korruptiotutkimuksen takia. Seuraavana päivänä armeija hajotti väkivalloin mielenosoittajien leirin Tahrir-aukiolla, mikä kärjisti entisistään sotilashallinnon ja mielenosoittajien välejä. Koptikristittyjen oikeuksia puolustavat mielenosoittajat marssivat 15. huhtikuuta Shoubrasta Tahrir-aukiolle. Seuraavana päivänä ilmoitettiin Mubarakin aikaisen valtapuolueen Kansallisdemokraattisen puolueen lakkauttamisesta. Puolueen varat siirrettiin valtiolle. Mubarakin nimi vaadettiin poistettavan kaikista julkisista paikoista 21. huhtikuuta 2011.


title: Asevoimien korkein neuvosto

text: 24. toukokuuta ilmoitettiin nostetun syytteet Mubarakia ja hänen kahta poikaansa Gamalia ja Amalia vastaan. Lisäksi Mubarak sai 34 miljoonan dollarin sakot viestintäverkkojen katkaisemisesta kansannousun aikana.


title: Asevoimien korkein neuvosto

text: Muutoksia Egyptin ulkopoliittisessa suunnassa alkoi näkyä. Entistä energiaministeriä vastaan nostettiin syytteet Israelin kanssa tehdystä maakaasusopimuksesta 23. huhtikuuta. Iran nimitti ensimmäisen Egyptin-suurlähettiläänsä sitten islamilaisen vallankumouksen 18. huhtikuuta ja 28. toukokuuta ilmoitettiin Egyptin avanneen Gazan-vastaisen rajansa siviililiikenteelle Rafahissa. Israel vastusti jyrkästi tätä päätöstä, vaikka rajaa ei avattukaan kokonaan, esimerkiksi kaupankäynti säilyi edelleen estettynä. Lisäksi rajanylityksen saattoi tehdä klo 9-21 välisenä aikana, eikä lainkaan perjantaisin tai kansallisina lomapäivinä. Välit Israelin kanssa vaikuttivat kiristyvät entisestään, kun 12. huhtikuuta Atlantassa oikeustiedettä opiskeleva amerikanjuutalainen Ilan Grapel pidätettiin epäiltynä vakoilusta Israelin hyväksi kansannousun aikana. Grapelin väitettiin pyrkineen aiheuttamaan väkivaltaa mielenosoittajia kohtaan ja levittämään kaaosta kansannousun aikana. Israel kiisti väitteet ja samoin Grapelin omaiset, jotka kertoivat tämän saapuneen Egyptiin vasta toukokuussa. Grapel osoittautui syyttömäksi ja hänet palautettiin Israeliin yksityiskoneella 27. lokakuuta 2011. Samalla Israel päästi 25 egyptiläisvankiaan Egyptiin.


title: Plusmies

text: Plusmies () on Frederik Pohlin vuonna 1976 ilmestynyt tieteisromaani. Teoksen on suomentanut Kari Nenonen.


title: Plusmies

text: Teos on voittanut Nebula-palkinnon.


title: Frosterus

text: Frosterus on suomalainen vanha kulttuuri- ja pappissuku, jonka yksi haara on aateloitu. Frosterusten kantaisä on Kalajoen kappalaisena ja Hailuodon kirkkoherrana toiminut Ericus Henrici Frosterus (k. 1615), joka oli kotoisin tuolloin Lohjaan kuuluneen Nummen pitäjästä Pakkalan rusthollista. Lähtiessään opiskelemaan hän oli johtanut kotitalonsa nimestä ruotsalais-latinalaisen sukunimen Frosterus (ruots. pakkanen = "frost"). Hänen jälkeläisensä vaikuttivat usean sukupolven ajan pappeina Pohjois-Pohjanmaalla. Kuopion piispa Robert Frosteruksen jälkeläiset aateloitiin isänsä ansioista vuonna 1875 nimellä af Frosterus ja suku introdusoitiin seuraavana vuonna Suomen ritarihuoneelle aatelisena sukuna numero 249.


title: Kirkkauden kappeli

text: Kirkkauden kappeli sijaitsee Varsinais-Suomessa, Raision kaupungissa Raision kirkkoa ympäröivän hautausmaan kaakkoispäässä. Se on teräksestä, Taivassalon graniitista ja lasista tehty rakennus, joka ratkaisuna muodostaa jopa ainutlaatuiseksi maailmassa sanotun katetun ja aina sulana pysyvän osan hautausmaata. Kappeli valmistui vuonna 1992 ja sen on suunnitellut arkkitehti Bey Heng.


title: Kirkkauden kappeli

text: Rakennus on kaksitasoinen ja sisälle istutettujen kasvien ansiosta aina viheriöivä. Ylhäällä on muistopöytä ja sakasti ja alhaalla on noin 200 neliömetrin suuruinen murattien peittämä vainajien hautausalue, jonne voidaan haudata vainajien tuhkauurnat talviaikaankin. Alueella on noin 3 000 hautapaikkaa. Kirkkauden kappelissa vainajille ei ole omaa muistomerkkiä vaan omaiset voivat laatia vainajasta pienen kirjoitelman yhteiseen muistokirjaan.


title: Sosiaali- ja terveydenhuolto

text: Sosiaali- ja terveydenhuolto (sosiaali- ja terveystoimi, lyhenne sote) on pääosin suomalaisten kuntien tarjoamaa palvelua. Yli puolet koko kuntasektorin henkilöstöstä työskentelee sosiaali- ja terveysalalla ja lähes puolet kuntasektorin menoista aiheutuu näistä tehtävistä.


title: Sosiaali- ja terveydenhuolto

text: Näihin palveluihin kuuluu muun muassa Lasten päivähoito, Sosiaalitoimi (vanhusten, vammaisten ja mielenterveyspotilaiden palvelut, terveyden- ja sairaanhoito sekä Hoitotakuu.


title: Sosiaali- ja terveydenhuolto

text: Sote- ja maakuntauudistuksen myötä sosiaali- ja terveydenhuollon järjestämisvastuu on tarkoitus siirtää kunnilta 18 maakunnalle 1.1.2019 alkaen.


title: Marianna Tolvanen

text: Marianna Tolvanen (s. 27. joulukuuta 1992) on suomalainen jalkapalloilija, joka edustaa Naisten Liigassa pelaavaa FC Honkaa. Hän on pelipaikaltaan keskikenttäpelaaja.


title: Marianna Tolvanen

text: Tolvanen on FC Hongan kasvatti ja siirtyi Hongasta Helsingin Jalkapalloklubiin kausiksi 2011–2012. Kaudeksi 2013 hän palasi Honkaan mutta siirtyi vuosi myöhemmin Åland Unitediin .


title: Marianna Tolvanen

text: Suomen maajoukkueessa Tolvanen pelasi ensimmäisen ottelunsa helmikuussa 2011 Venäjää vastaan. Maaliskuun 2014 loppuun mennessä hän on pelannut 34 maaottelua ja tehnyt niissä neljä maalia. Vuoden 2013 EM-kilpailuissa hän pelasi kaksi ottelua.


title: Uuden-Granadan varakuningaskunta

text: Uuden-Granadan varakuningaskunta () oli Espanjan siirtomaa Etelä-Amerikassa. Siihen kuuluivat nykyisten Kolumbian, Venezuelan, Ecuadorin ja Panaman alueet sekä osia Costa Ricasta, Brasiliasta, Perusta ja Nicaraguasta. Se muodostettiin Perun varakuningaskunnan pohjoisosasta vuonna 1717, koska tiedonkulku laajan, lähes koko mantereen kattavan valtakunnan alueella oli osoittautunut liian hankalaksi. Santa Fe de Bogotasta tehtiin sen pääkaupunki.


title: Vaaksa vaaraa

text: Vaaksa vaaraa on Aito Mäkisen ohjaama elokuva vuodelta 1965.


title: Vaaksa vaaraa

text: Elokuvan pääosassa näyttelevä Elina Salo oli aiemmin näytellyt kepeissä komedioissa ja profiloitui myöhemmin työläiselokuvien näyttelijäksi. "Vaaksa vaaraa" poikkeaa näistä jännityselokuvana. Elokuva poikkeaa myös ohjaukseltaan aiemmista näytelmäelokuvista: sen katumaisemissa, ulkokuvauksessa näkyy ranskalaisen uuden aallon elokuvan vaikutus, samoin Carolan esittämät laulut edustavat samaa hillittyä linjaa.


title: Vaaksa vaaraa

text: "Vaaksa vaaraa" on Aito Mäkisen esikoisohjaus. Sitä edelsi "Onnelliset leikit", jossa on hänen osuutenaan 41-minuuttinen lyhytelokuva "Juulia". Kuvaaja Heikki Katajisto, joka osallistui tässäkin kuten usein myöhemminkin käsikirjoituksen tekoon, on sittemmin tehnyt yhteistyötä ennen kaikkea Anssi Mänttärin kanssa. Carola esitti yökerholaulajan roolissa elokuvassa kappaleet, "Keskitie" sekä "Vastakohdat", joka julkaistiin myös levynä.


title: Vaaksa vaaraa

text: Tarina alkaa kun puhelinlaitoksen työntekijä insinööri Paavo Kostiander (Pekka Sahenkari) saa postipaketin, jossa on pommin laukaisukoneisto. Väärään paikkaan joutunutta laitetta hamuavat rikolliset lähtevät Paavon perään. Itse pommi on Puhelinlaitoksella, jonne Paavo sekä tyttöystävä Liisa (Elina Salo) ja iskelmälaulaja Nina (Carola) päätyvät. Takaa-ajo ja maanalaiset käytävät luovat jännitystä.


title: Vaaksa vaaraa

text: Erään kriitikon mukaan se on "huvittavaa kuusikymmentäluvun Suomi-coolia", toisen mielestä "juoni on typerä", mutta toisaalta se on nousemassa harrastajien kulttielokuvaksi. Sitä on kuitenkin pidetty suomalaisen uuden aallon virstanpylväänä, jolla on tekniset ansiot ja joka edustaa hienosti aikansa elokuvaa.


title: Heinola Tietää

text: Heinola Tietää on heinolalainen ilmaisjakelulehti, jota julkaisee Norepal Oy. Lehti on perustettu vuonna 2002. Päätoimittajana on toiminut vuodesta 2006 Antti Lindfors. Vuonna 2011 vs. päätoimittajana toimii Mikko Lindfors.


title: Heinola Tietää

text: Lehti jaetaan kaikkiin kotitaloukseen Heinolan alueella, ja sen jakelu on 12 000 kpl. Massatapahtumien yhteydessä julkaistavien erikoislehtien jakelu voi olla suurempi. Lehti määrittelee itseään seuraavasti: "Heinola Tietää -kaupunkilehti on puhtaasti heinolalaisten lukulehti. Se on kaupunkinsa näköinen ja itsekkäästi kotikaupunkiinsa päin vetävä."


title: Ralph Gräsbeck

text: Armas Ralph Gustaf Gräsbeck (6. heinäkuuta 1930 Helsinki – 22. tammikuuta 2016 Espoo) oli suomalainen lääkäri ja kliininen biokemisti (laboratoriolääkäri).


title: Ralph Gräsbeck

text: Gräsbeckin vanhemmat olivat lääkäri Armas Rafael Heikki Gräsbeck ja Mary Tyyni Lehtiö ja puoliso vuodesta 1954 Christina Ebba Margareta Strömberg. Gräsbeck tuli ylioppilaaksi 1947, suoritti lääketieteen lisensiaatin tutkinnon 1953 ja väitteli tohtoriksi 1956. Kliiniseen kemiaan, jonka dosentti hän oli vuodesta 1959, hän erikoistui lääkärinä 1961.


title: Ralph Gräsbeck

text: Gräsbeck toimi 1950-luvulla biokemian tutkijana Baltimoressa Yhdysvalloissa Johns Hopkinsin yliopistossa sekä Tukholmassa Karoliiniseen instituuttiin kuuluvassa Lääketieteellisessä Nobel-instituutissa. Vuosina 1960–1990 hän toimi Helsingin kaupungin Marian sairaalan laboratorioylilääkärinä. Hän oli yksi Minervasäätiön ja Lääketieteellisen tutkimuslaitoksen Minervan perustajista. Laitoksen johtajana hän toimi vuosina 1971–1993 ja toimi senkin jälkeen siellä vanhempana tutkijana. Hänen aloitteestaan perustettiin Medix-niminen yksityinen kliininen laboratorio (nyk. Yhtyneet Medix Laboratoriot), jonka osakkeet lahjoitettiin Minervasäätiölle. Gräsbeck toimi Wisconsinin yliopiston vierailevana professorina 1969 ja vuosina 1993–1997 Kuwaitin yliopiston lääketieteellisen biokemian professorina.


title: Ralph Gräsbeck

text: Gräsbeck on tutkijana ehkä tunnetuin siitä, että hän löysi ja selvitti suomalaiseen tautiperintöön kuuluvan Imerslund-Gräsbeckin taudin oireyhtymän. Työtovereineen hän teki lukuisia havaintoja koskien B12-vitamiinin eli kobalamiinin aineenvaihduntaa ja sen häiriöitä. Hän osallistui myös muun muassa lapamadon aiheuttaman anemian selvittämiseen, eristi ihmisen mahanesteestä nk. intrinsic factor -tekijän eli sisätekijän ja kuvasi R-proteiinin (jota nykyään kutsutaan haptokorriiniksi). Hän loi myös käsitteen viitearvo (engl. reference value), joka korvaa epäloogisen käsitteen normaaliarvo. Lisäksi hän julkaisi tutkimuksia muun muassa tekijöistä, jotka aiheuttavat valkosolujen jakautumisen (nk. lymfosyyttimitogeenit), hemiä eli rauta-porfyriinia sitovasta reseptorista ja vanhasta lääketieteellisestä kirjallisuudesta.


title: Ralph Gräsbeck

text: Gräsbeck, joka toimi puheenjohtajana ja hallituksen jäsenenä lukuisissa kotimaisissa, pohjoismaisissa ja kansainvälisissä järjestöissä, oli monen järjestön kunniajäsen ja sai erilaisia kunnianosoituksia. Hänet muun muassa kutsuttiin perustajajäseneksi Johns Hopkins Society of Scholars -yhdistykseen, valittiin Suomen Tiedeseura-akatemian ja Puolan Tiedeakatemian jäseneksi, hän sai Suomen Leijonan komentajan kunniamerkin sekä Suomen Tiedeseuran hopeamitalin ja hänet promovoitiin ranskalaisen Nancyssa sijaitsevan Poincaré-yliopiston kunniatohtoriksi. Professorin arvonimen hän sai vuonna 1982.


title: Välineellinen ehdollistuminen

text: Välineellinen ehdollistuminen on B. F. Skinnerin eläinkokeiden pohjalta muodostama malli ehdollistumisesta.


title: Välineellinen ehdollistuminen

text: Välineellisessä ehdollistumisessa opitaan erehdyksen ja oikein tekemisen avulla. Siinä käytetään vahvistajaa, joka on usein palkinto, mutta voi olla myös negatiivinen vahvistaja tai rangaistus. Vahvistajan avulla saadaan ihminen tai eläin tekemään tai olemaan tekemättä jokin asia. On tärkeää, että palkinto tai rangaistus seuraa välittömästi sitä toimintaa, jota vahvistetaan, jotta eläin pystyy ymmärtämään niiden yhteyden. Esimerkkinä voi olla lapsi, joka ei osaa käyttäytyä. Kun hän käyttäytyy oikein, hänet palkitaan makeisilla. Tätä kutsutaan positiiviseksi vahvistamiseksi. Positiivinen ja negatiivinen vahvistaminen on todettu tehokkaammaksi oppimiskeinoksi kuin rankaiseminen. On myös tärkeää, että vahvistaja on oikeanlainen. Nälkäiselle ruoka on hyvä vahvistaja, mutta kylläiselle se on huono, ja voi estää välineellisen ehdollistumisen toteutumisen.


title: Tytärsaaren majakka

text:
Tytärsaaren majakka sijaitsee Tytärsaaressa, Suomenlahden itäosassa, 75 kilometriä Kotkasta etelään ja noin 18 kilometriä Suursaaresta eteläkaakkoon. Majakka rakennettiin vuonna 1904 ja rakennusmateriaalina käytettiin tiiltä. Majakka on nykyisin Venäjän Leningradin alueella.
Venäläiset rakensivat saaren luoteisosaan 24 meträ korkean Suur-Tytärsaaren tiilimajakan vuonna 1904. Majakan loiston korkeus merenpinnasta oli 75 metriä. Majakan miehitys oli majakkamestari ja neljä majakanvartijaa. Tytärsaaren majakan valonlähteenä toimi petrolilamppu, jossa oli kaksi sydäntä. Vilkkulaitteena toimi neljään pääilmansuuntiin erilaista valomerkkiä lähettävä, ruotsalainen "von Otterin" tekniikasta kopioitu monimutkainen laitteisto. Se vaati jatkuvaa valvontaa, ja venäläiset sijoittivatkin majakkamestariksi eläkkeellä olevan kenraalin.
Vuonna 1918 majakkamestari korvattiin suomalaisella, ja 1930-luvulta majakkaa hoitivat tytärsaarelaiset eikä ulkopaikkakuntalaisia enää käytetty.


title: Tytärsaaren majakka

text:
Saaret tyhjennettiin evakuointikäskyllä asukkaista ennen talvisotaa 11. lokakuuta 1939, mutta majakkaa ei tuhottu.
Nykyisin venäläisten sähköistämän majakan valotunnus on 360 astetta kattavat, 15 sekunnin välein näkyvät kolme valkoista vilkkua. Näkyvyys on käytännössä 20 meripeninkulmaa.


title: Guy Topelius

text: Guy Leopold Nikolai Topelius (Toppelius) (10. toukokuuta 1887 Helsinki – 4. toukokuuta 1941 Kirkkonummi) oli suomalainen maisteri, tilanomistaja ja ruotsin kielellä kirjoittanut kirjailija.


title: Guy Topelius

text: Guy Topeliuksen vanhemmat olivat registraattori, hovineuvos Georg Alexander Leopold Toppelius ja Nadescha Kiseleff. Topelius oli konsuli ja sokeritehtailija Feodor Kiseleffin sisarenpoika ja hän peri 1922 Kiseleffin omistaman 3 000 hehtaarin suuruisen Oitbackan kartanon Kirkkonummella.


title: Guy Topelius

text: Guy Topelius oli naimisissa 1910–1939 Anna Hilja Sofia Tawaststjernan kanssa. Liitto päättyi avioeroon.


title: Sätra brunn

text: Sätra brunn on taajama Keski-Ruotsissa Salan kunnassa. Se tunnetaan perinteikkäästä kylpylästään, joka on toiminut jo 1700-luvulta saakka, jolloin paikalta löydettiin lähde. Erityisen mineraalipitoisen lähteen terveysvaikutukset tulivat nopeasti tunnetuksi.


title: Sätra brunn

text: Sätra brunnin entinen kirkko toimii nykyään kylpylän vastaanottona; nykyinen kirkko on vuodelta 1867, ja siellä järjestetään jumalanpalveluksia lähinnä kesäisin.


title: Sätra brunn

text: Sätra brunnissa oli vuoden 2010 lopussa 335 asukasta.


title: Adrian

text: Adrian on latinalaisperäinen miehen etunimi. Nimi johtuu Adrianmeren rannalla Pohjois-Italiassa sijaitsevan Adrian (Hadrian) kaupungin nimestä, josta myös meri on saanut nimensä. Roomalaisaikana nimi esiintyi muodossa Hadrianus, joka oli myös erään Rooman keisarin sekä kuuden paavin nimenä.


title: Adrian

text: Suomessa nimi Adrian on vuoden 2009 loppuun mennessä annettu 1379 miehelle sekä alle 15 naiselle.


title: Adrian

text:
Suomenruotsalaisen kalenterin mukaan Adrianin nimipäivä on 4. maaliskuuta. Nimen suomalaisia muunnelmia ovat Ari, Atro ja Arsi, joiden nimipäivä on samana päivänä.
Adrian on myös seuraavien henkilöiden sukunimi:


title: A. O. Wialén

text: Albert Olivier (A. O.) Wialén (2. lokakuuta 1844 Loimaa – 19. tammikuuta 1941 Helsinki) oli suomalainen oppikoulun opettaja ja suomentaja.


title: A. O. Wialén

text: Wialénin vanhemmat olivat kirkkoherra Johan Robert Wialén ja Annette Emilia Kristina Bodin. Hän pääsi ylioppilaaksi Turun lukiosta 1863 ja opiskeli Helsingin yliopistossa valmistuen filosofian kandidaatiksi ja maisteriksi 1869. Wialén toimi opettajana useissa eri oppikouluissa ja viimeksi hän oli Rauman yhteislyseon uskonnon ja ruotsin kielen opettajana 1907–1914.


title: A. O. Wialén

text: A. O. Wialén oli naimisissa 1880–1906 Berta Ulrika Mannströmin (k. 1906) kanssa.


title: Fläckebon kirkko

text: Fläckebon kirkko () on kirkkorakennus Fläckebon kylässä, Salan kunnassa Keski-Ruotsissa. Se on Västeråsin hiippakuntaan kuuluvan Västerfärnebo-Fläckebon seurakunnan käytössä. Kirkon ulkopuolella on säilyneitä kirkkotalleja.


title: Fläckebon kirkko

text: Kirkkorakennuksen vanhimmat osat ovat peräisin 1400-luvulta. 1798 kirkkoa laajennettiin ja 1877 pystytettiin kirkon torni. Kirkossa on useita 1400-luvulla tehtyjä puupatsaita. Kastemalja on peräisin 1100-luvulta. Kirkossa on myös triumfikrusifiksi.


title: Ruuskeri

text: Ruuskeri ( ja Родшер, "Rödskär") on yksi Suomenlahden ulkosaarista Leningradin alueen länsiosassa Venäjällä sekä tuolla saarella sijaitseva majakka. Ruuskeri sijaitsee noin 18 km Suursaaresta lounaaseen Suomen ja Viron rannikoiden puolivälissä. Ruuskeri on Venäjän läntisin kohta Kaliningradin aluetta lukuun ottamatta.


title: Ruuskeri

text: Ruuskerin soraisella saarella oli valomajakka jo 1818, mutta vuonna 1886 rakennettiin kahdeksankulmainen tiilimajakka.


title: Ruuskeri

text: Saarelle rakennettiin sen kokoon nähden paljon rakennuksia. Suomen itsenäistyttyä niitä oli jo 12. Ruuskeri miehitettiin majakkamestarilla ja 3-4 majakanvartijalla sekä lisäksi sumusireenin hoitajalla 1918. Koska sorarannat kärsivät talvisista jäistä, jouduttiin vuonna 1934 Ruuskeria vahvistamaan uusilla kivivalleilla merenkäyntiä vastaan. Suojaavat kivet tuotiin Suursaaresta.


title: Ruuskeri

text: Suomeen kuuluessaan Ruuskeri oli osa Suursaaren kuntaa, joka oli talvisodan päättäneessä Moskovan rauhassa 1940 Suomen Neuvostoliitolle luovuttamalla alueella.


title: Ruuskeri

text: Venäläisten sähköistämän majakan valoina toimii 15 sekunnin välein näkyvät kaksi valkoista vilkkua. Näkyvyys on käytännössä 15 meripeninkulmaa.


title: Chuck Huber

text: Chuck Huber (s. 8. toukokuuta 1971 Chicago, Illinois) on yhdysvaltalainen ääninäyttelijä, joka työskentelee FUNimationissa. Hän on antanut äänensä useille englanninkielisiin japanilaisiin anime-elokuviin ja sarjoihin, ja tunnetaan parhaiten Android 17:na Dragonball Z:sta ja Hiei:nä Yu Yu Hakusho:sta. Hän on naimisissa Kirsten Huberin kanssa.


title: Kristinan kirkko

text: Kristinan kirkko () on kirkkorakennus Salan kaupungissa keski-Ruotsissa. Se kuuluu Salan seurakunnalle.


title: Kristinan kirkko

text: Kirkko rakennettiin vuosina 1635 - 1641 sen jälkeen kun Sala oli saanut kaupunkioikeudet vuonna 1624. Kirkon suunnittelijaa ei tunneta. Kirkko vihittiin käyttöön 18. joulukuuta vuonna 1641.


title: Kristinan kirkko

text: Kirkon rakentamiseen osallistui satakunta vasta perustetun kaupungin asukasta. Se nimettiin kuningatar Kristiinan mukaan. 1600-luvun taiteellisesta koristelusta ovat jäljellä enää hiekkakiviportaalit pohjoisessa ja etelässä. Tornin kupoli on peräisin Salan palon jälkeiseltä ajalta vuodelta 1749. Sen on tiettävästi suunnitellut Lars Larsson Steinholz, Salan hopeakaivoksen taidemestari.


title: Kristinan kirkko

text: Torniin asennettiin ensimmäinen kellokoneisto vuonna 1750. Se toimi 1800-luvun lopulle saakka, uusi koneisto asennettiin vuonna 1900. Vuonna 1970 se korvatiin sähköistetyllä koneistolla.


title: Kristinan kirkko

text: 1880-luvulla kirkossa tehtiin mittava korjaustyö: Kirkonpenkit uusittiin ja sisätilat maalattiin valkoisiksi ajan hengen mukaisesti. Kirkko sai uudet protit etelään ja pohjoiseen. Vuosina 1905-1906 tehtiin toinen remontti, jonka yhteydessä asennettiin keskuslämmitys ja sähkövalaistus.


title: Kristinan kirkko

text: Alttaritaulu esittää Jeesusta ja apostoleja viimeisellä aterialla. Sen lahjoitti kungatar Ulrika Eleonora vuonna 1738. Se on todennäköisesti hovimaalari Georg Engelhardt Schröderin käsialaa. Vanhaan alttaritauluun kuuluneet enkelit pelastettiin vuoden 1736 palosta ja sijoitettiin uuden alttaritaulun viereen. Ne on tehnyt Daniel Kortz, Burchardt Prechtin oppilas.


title: Kristinan kirkko

text: Kastemalja on tehty ahvenanmaalaisesta kalkkikivestä, tyylistä päätellen 1600-luvulla. Kyseessä on ehkä kirkon alkuperäinen kastemalja.


title: Kristinan kirkko

text: Kirkon alkuperäinen saarnastuoli tunnetaan vain kirjanpitotietojen perusteella. Se valmistui 1647 ja tuhoutui sittemmin vuoden 1736 suurpalossa. Nykyisen saarnastuolin on tehnyt västeråsilainen kuvanveistäjä Jonas Holmin vuonna 1762.


title: Kristinan kirkko

text: Sakaristo on kaksiosainen. Itäisellä seinällä on kreivi Fredrik Bogislaus von Schwerinin muotokuva; hän toimi Salan kirkkoherrana vuosina 1788-1834. Muotokuvan vieressä on muotokuvamedaljonki, joka esittää hänen poikaansa Wilhelmiä, joka kaatui Oravaisten taistelussa vuonna 1808.


title: Daniel Antúnez

text: Daniel Antúnez Burgos (s. 10. helmikuuta 1986 Santa Ana, Kalifornia, Yhdysvallat) on yhdysvaltalais-meksikolainen jalkapalloilija. Pelipaikaltaan hän on keskikenttäpelaaja. 178 senttimetriä pitkä Antúnez edustaa Meksikon pääsarjassa Primera División de Méxicossa pelaavaa Estudiantes Tecosia.


title: Daniel Antúnez

text: Kaliforniassa varttunut Antúnez hankki high school -koulutuksensa ensin kotikaupungissaan Santa Ana High Schoolissa ja kolmannesta vuodesta lähtien Robert E. Lee High Schoolissa Texasissa. Korkeakoulutasolla hän opiskeli Lon Morris Collegessa ja Hartfordin yliopistossa edustaen myös molempien koulujen jalkapallojoukkueita. 2008 MLS Supplemental Draft -varaustilaisuudessa tammikuussa 2008 Colorado Rapids varasi Antúnezin kolmannella kierroksella koko tilaisuuden 33. pelaajana. Hän ei kuitenkaan saanut seuraan ammattilaissopimusta, vaan pelasi vain yhden reservijoukkueen ottelun. Saman vuoden elokuussa USL First Divisionissa pelaava Rochester Rhinos hankki hänet.


title: Daniel Antúnez

text: Elokuussa 2009 Suomen kolmanneksi korkeimmalla sarjatasolla Kakkosessa pelaava Rauman Pallo-Iirot hankki Antúnezin loppukauden kattavalla sopimuksella. Hän pelasi seurassa hyökkääjänä ja teki kuudessa sarjaottelussa yhtä monta maalia. Antúnezista kiinnostuttiin myös Suomen korkeammilla sarjatasoilla, ja maaliskuussa 2010 hän allekirjoitti sopimuksen Veikkausliigan Inter Turun kanssa. Kauden jo päätyttyä joulukuussa 2010 Antúnez siirtyi nykyiseen seuraansa.


title: BigJam

text: BigJam on suomalainen yhtye, joka esittää Wigwam-yhtyeen kappaleita puoliakustisesti. Yhtyeestä on käytetty mainonnassa nimiä Wigwam Unplugged ja Wigwam Revisited. Yhtyeen muodostavat Wigwamin entiset jäsenet Måns Groundstroem, Jan Noponen ja Mikko Rintanen sekä Maria Hänninen, Pekka Nylund ja vuoden 2011 keikoilla Petri Kautto. Vuonna 2010 yhtye esiintyi kahdesti, 8. elokuuta Allotriassa Helsingissä ja 5. lokakuuta Albert Järvisen muistotilaisuudessa Tavastia-klubilla. Groundstroemin, Noposen, Rintasen, Hännisen ja Nylundin lisäksi elokuussa kokoonpanossa esiintyi Tommy Eriksson ja lokakuussa Jukka Orma. Yhtye esiintyi Kapsäkki-salissa, Helsingissä helmikuun neljäs ja viides päivä 2011 yhdessä Pekka Rechardtin kanssa. Yhtyeen kokoonpano pohjautuu Wigwamin "Light Ages" -levyn kokoonpanoon, johon Groundstroemin, Noposen ja Rintasen lisäksi kuuluivat Pekka Rechardt ja Jim Pembroke. Noponen, Groundstroem, Rintanen ja Reckhardt olivat soittaneet yhdessä Erikssonin kanssa vuonna 2008 huhtikuussa Rintasen ja syyskuussa Noposen 50-vuotisjuhlissa.


title: BigJam

text: Vuonna 2013 yhtye teki konsertteja kokoonpanolla Rintanen-Noponen-Groundstroem-Nylund. Yhdessä konsertissa vieraili Wigwamin kosketinsoittaja Esa Kotilainen ja kahdella Rechardt sekä Wigwamin alkuaikojen kosketinsoittaja-laulaja Jukka Gustavson. Vuonna 2014 yhtye keikkailee kokoonpanolla Rintanen-Noponen-Groundstroem-Nylund-Gustavson. Vuoden 2015 keikoilla Pete Asiala on korvannut Groundstroemin basistina.


title: BigJam

text: Toukokuussa 2016 yhtye esiintyi Maarit ja Sami Hurmerinnan kanssa Atte Blomin 50-vuotistaiteilijajuhlissa Tavastia-klubilla.


title: BigJam

text: Keväällä 2019 Wigwam Revisited soittaa kiertueen kokoonpanolla, jossa soittavat Jukka Gustavson, Pekka Rechardt, Esa Kotilainen, Jan Noponen ja basisti Janne Brunberg.


title: Frötunan kirkko

text: Frötunan kirkko () on kirkkorakennus Ruotsin Frötunassa lähellä Norrtäljeä. Se kuuluu Frötunan seurakunnalle, joka kuuluu Uppsalan hiippakuntaan.


title: Frötunan kirkko

text: Keskiaikainen kirkko on rakennettu puhdistamattomasta harmaakivestä. Se on suorakaiteen muotoinen yksilaivainen pitkäkirkko, jonka itäpäässä on täysilevyinen kuori. Pohjoisosassa on laaja sakaristo ja etelässä suurehko asehuone. Rakennuksen eteläosassa on myös hautakuori 1600-luvun puolivälistä. Kirkkoon on kaksi sisäänkäyntiä, länsipäädyssä ja asehuoneen puolella. Pohjoismuurin tuntumassa on yhä jäänteitä vanhasta romanistisesta sakaristosta.


title: Frötunan kirkko

text: Kirkon vanhimmat osat ovat peräisin 1100-luvulta, ja muodostavat kirkon pitkälaivan kaksi keskimmäistä osaa. Jo keskiajalla kirkkoa pidennettiin sekä itään että länteen. Ensimmäinen pidennys tehtiin itään päin vuosina 1250–1275.


title: Frötunan kirkko

text: Alttari ja alttarikaide ovat peräisin vuodelta 1773, ja ne on tehnyt norrtäljeläinen puuseppä N J Dahlström. Ne maalattiin ja kullattiin vuonna 1788. Vuonna 1932 ne entisöitiin vihreämarmorilla ja kullalla, sitä ennen ne oli maalattu valkoisiksi.


title: Frötunan kirkko

text: Triumfikrusifiksi on peräisin vuodelta 1275. Kastemalja on 1200-luvun jälkipuoliskolta. Monien keskiaikaisten veistosten joukossa on Pyhä Olavi II:n muotokuva 1300-luvun alusta. Veistokseen kuuluu kruunu, kirves ja valtakunnanomena, ja se polkee "pakanallista minäänsä". Kirkossa oleva patsas on kopio, alkuperäiskappaletta säilytetään Ruotsin historiallisessa museossa.


title: Frötunan kirkko

text: Saarnastuoli on 1640-luvulta. Hopeisen alttarikrusifiksin lahjoitti vuonna 1732 paroni Axel Löwen.


title: Frötunan kirkko

text: Kirkon yhteyteen rakennettiin kellotapuli vuonna 1812. Kirkon lounaispuolella sijaitsee pappilarakennus.


title: Bercy

text: Bercy (/bersi:/) on entinen kunta Seinen departementissa Ranskassa, nykyisin Pariisin 12. arrondissementtiin kuuluva kaupunginosa Pariisin itäosassa Seinen pohjois- eli oikealla rannalla ().


title: Bercy

text: Bercy sijaitsee Seinen ja Gare de Lyonista alkavan rautatien välissä. Suurin osa siitä oli ennen varastoaluetta, jossa varastoitiin Seinen yläjuoksulta jokialuksilla tuotua tavaraa, varsinkin Bourgognen viiniä ja Morvanista saatua puutavaraa. Varastoinnin poistuttua alueelta sinne on rakennettu muun muassa Bercyn areena, nykyiseltä nimeltään AccorHotels Arena, sekä Ranskan talous- ja finanssiministeriön suuri virastorakennus, jonka mukaan ministeriöstä usein käytetään nimitystä Bercy. Lisäksi sinne on perustettu laaja puistoalue, "Parc de Bercy".


title: Bercy

text: Nykyisin Bercy käsittää 1,903 neliökilometrin laajuisen alueen. Se rajoittuu lounaassa Seineen, luoteessa Quinze-Vingtsin ja koillisessa Picpusin kaupunginosiin sekä kaakossa Pariisin ja Charenton-le-Pontin väliseen kuntarajaan. Sieltä johtavat Seinen yli vastarannalle sillat Pont de Bercy ja Pont de Tolbiac sekä jalankulkusilta Passerelle Simone de Beauvoir.


title: Bercy

text: Suurin osa alueen vanhoista varastorakennuksista purettiin 1980-luvulla, mutta Cours St. Émilionin varrella sijaitseva osa niistä on säilytetty ja julistettu historiallisiksi muistomerkeiksi. Niissä toimii nykyisin baareja, ravintoloita ja kauppoja sekä tivoliaiheinen museo "Musée des Arts Forains".


title: Bercy

text: Muita huomattavia rakennuksia ja muita kohteita Bercyssä ovat:Bercyn kautta kulkevat Pariisin metron linjat 6 ja 14, jotka leikkaavat toisensa Bercyn metroasemalla. Kaupunginosassa on lisäksi Cour Saint-Émilionin metroasema, jonka kautta kulkee vain linja 14.


title: Bercy

text: Bercyssä ovat Pariisin nykyisen alueen kaikkein vanhimmat säilyneet jäljet muinaisesta ihmisasutuksesta. Siellä tehdyissä kaivauksissa on löydetty jäännöksiä Chasséenin kulttuurin aikaisesta kylästä (noin 4000–3800 eKr.). Kylä sijaitsi Seinen silloisen haaran vasemmalla rannalla, ja sieltä on tehty poikkeuksellisia arkeologisia löytöjä: puisia ruuhia, jousia ja nuolia sekä luusta ja kivestä tehtyjä työkaluja.


title: Bercy

text: Historiallisissa lähteissä Bercy mainitaan ensimmäisen kerran Ludvig VI Paksun hallitsijakaudella (1108–1137). Nimi esiintyi toisinaan myös kirjoitettuna "Berzilz", mistä on päätelty sen johtuvan muinaisranskan sanasta "bercil", joka tarkoittaa lampolaa. "Percin" linna esiintyy Truschet'n ja Hoyau:n noin vuonna 1550 laatimassa Pariisin kartassa.


title: Bercy

text: Bercy kuului aikoinaan Yerresin kartanon maihin, jotka omisti Montmorencyn suku.. Sen osti 1400-luvun lopulla Antoine Robert, kuninkaan notaari ja sihteeri. Myöhemmin se siirtyi Malon-suvulle.. Kartanon alue laajeni 1600-luvulla, kun siihen liitettiin naapurialueita: vuonna 1605 Charentonin kauppalan alueet, vuonna 1624 Grange aux Merciers'n kartanon maat, jotka myöhemmin tunnettiin nimellä Petit-Bercy, sekä Conflansin tilan maat vuonna 1643.


title: Bercy

text: Henri de Malon sulki alueen vuonna 1658 ja purki kartanon vanhan linnoitetun päärakennuksen ja rakensi kukkulan huipulle klassistyylisen linnan.. Sen sai suunnitellakseen Louis Le Vau. Linnan rakensi valmiiksi Jacques de La Guépière vuonna 1712. Samoihin aikoihin aatelisto ja porvaristo alkoi rakentaa Seinen varrelle huviloita kuten Pâté-Paris ja Hôtel de la Rapée..


title: Bercy

text: Bercy kuului Saint-Paul seurakuntaan. Vuonna 1677 "Congregatio Patrum Doctrinae Christianae" hankki alueen Bercystä. Vuodesta 1712 lähtien Bercy kuului tuolloin perustettuun Sainte-Margueriten seurakuntaan.. Vasta vuonna 1791 se muodostettiin omaksi seurakunnakseen.. Kun Ranskaan samoihin aikoihin perustettiin kunnallishallinto, Bercystä tuli myös oma kuntansa.


title: Bercy

text: Bercyn maa-alueet siirtyivät vuonna 1808 Nicolaïn suvulle. Pian he joutuivat kuitenkin luovuttamaan siitä alueita ensin viinivarastoja ja myöhemmin myös Gare de Lyoniin johtavaa rautatietä varten.


title: Bercy

text: Tullimaksujen ("octroi") välttämiseksi viinivarastot rakennettiin 1800-luvulla Pariisia tuolloin ympäröineen tullimuurin ("mur des Fermiers géneraus") ulkopuolelle.. Pääkaupunkiin tarkoitetut viinitynnyrit kuljetettiin sisämaasta Seineä pitkin jokilaivoilla Rapéelle ja varastoitiin Bercyssä sijainneisiin makasiineihin. Ranskan silloinen valtionvarainministeri Joseph-Dominique Louis osti makasiinit vuonna 1810 ja kunnostutti ne vuonna 1825..


title: Bercy

text: Vuonna 1823 alueelle rakennettiin uusi kirkko, Église Notre-Dame-de-la-Nativité de Bercy..


title: Bercy

text: 1840-luvun alussa muutaman kilometrin päähän Pariisin silloisten rajojen ulkopuolelle rakennettiin uusi puolustusmuuri, Enceinte de Thiers. Se jakoi Bercyn kunnan silloisen alueen kahtia.


title: Bercy

text: Kesäkuussa 1859 annetulla lailla Pariisiin liitettiin kaikki Thiersin puolustusmuurin sisäpuoliset alueet. Tällöin myös Bercyn kunta lakkautettiin. Muurin sisäpuolinen alue liitettiin Pariisin 12. arrondissementtiin, ulkopuolella oleva osa Charentonin kuntaan.


title: Bercy

text: Pariisin 12. arrondissementti käsittää Bercyn ja Saint-Mandén kunnista Pariisiin vuonna 1860 liitetyt alueet sekä Pariisiin jo ennestään kuuluneen Quinze-Vingtsin kaupunginosan. Liitoksen yhteydessä se jaettiin neljään kaupunginosaan ("quartier"): Bel-Air, Picpus, Bercy ja Quinze-vingts. Nykyiseen Bercyn kaupunginosaan kuuluu myös pieni Pariisiin jo ennen vuotta 1860 kuulunut alue, sillä Pariisin kaakkoisrajana oli tuolloin Boulevard de Bercy, mutta alueliitoksen yhteydessä Bercyn ja Quinze-Vingtsin rajaksi määrättiin Rue Villiot.


title: Bercy

text: Bercyn kartanon maista lohkaistiin tilus toisensa jälkeen. Jo ennen alueliitosta sen poikki oli rakennettu Pariisista Lyoniin johtava rautatie. Osa kartanon maista liitettiin myös Bois de Vincennesiin, ja osa luovutettiin viinivarastoalueen laajentamiseksi Eugène Viollet-le-Ducin suunnitelman mukaisesti. Viiniä tuotiin Keski-Ranskasta jokilaivoilla Pariisiin Bercyn alueelle 1900-luvun puoliväliin saakka.


title: Bercy

text: Enimmät viinivarastot jäivät tyhjilleen 1900-luvun puolenvälin aikoihin, ja monet niistä purettiin. Vuonna 1979 alueelle vahvistettiin uusi asemakaava, jonka mukaisesti alue rakennettiin suurelta osin uudestaan. Urheiluareena "Palais Omnisports de Paris-Bercy" (nykyinen AccorHotels Arena) valmistui vuonna 1984 mutta suuri osa alueesta on jätetty puistoksi. Ova vanhoista makasiineista on kuitenkin yhä jäljellä, ja alueen historiaan viittaa sinne perustetun metroaseman nimikin: Cour Saint-Émilion, joka johtuu viinialueena tunnetusta Saint-Émilionin kunnasta.


title: Till the World Ends

text: "Till the World Ends" on Britney Spearsin kappale ja toinen single hänen seitsemänneltä studioalbumiltaan "Femme Fatale". Sen suunniteltu julkaisupäivä oli 14. maaliskuuta 2011, mutta se julkaistiinkin jo 4. maaliskuuta 2011. Kappaleen ovat säveltäneet ja sanoittaneet Alexander Kronlund, Kesha Sebert, Lukasz Gottwald ja Max Martin. Singlen ovat tuottaneet Max Martin, Dr. Luke ja Billboard. Kappaleesta on tehty remix-versio Femme Fatale Remix, jossa ovat mukana Nicki Minaj ja kappaleen säveltäjä Ke$ha.


title: Till the World Ends

text: Kappaleen musiikkivideo julkaistiin 5. huhtikuuta 2011 Spearsin virallisella YouTube-sivustolla. Videossa Spears on maanalaisissa maailmanlopun tanssibileissä. Kappale voitti Vuoden Parhaan Pop Videon palkinnon MTV Video Music Awards -palkintogaalassa 28. elokuuta 2011.


title: Till the World Ends

text: Spears on esittänyt kappaleen televisio-ohjelmissa "Good Morning America" ja "Jimmy Kimmel Live!" sekä Nicki Minajn kanssa vuoden 2011 Billboard Awards -gaalassa. Spears esitti kappaleen myös Femme Fatale -kiertueellaan viimeisenä kappaleena.


title: İmişlin piirikunta

text: İmişlin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1826 neliökilometriä. Asukkaita on 115 100 henkeä (vuonna 2010).


title: İmişlin piirikunta

text: İmişlin piiri sijaitsee Azerbaidžanin keskiosan tasankoseudulla. Se rajoittuu lännessä Beyləqanin piiriin, pohjoisessa Zərdabin ja Kürdəmirin piireihin, idässä Sabirabadin ja Saatlın piireihin sekä etelässä Biləsuvarin piiriin ja Iraniin. Seudun halki virtaa Araksjoki.


title: İmişlin piirikunta

text: Piirin keskus on İmişlin kaupunki, josta on 230 kilometriä maan pääkaupunkiin Bakuun. Toinen merkittävämpi paikkakunta on Bəhrəmtəpən taajama. Kuntia on yhteensä 49, taajamia 2 ja kyliä 48. Kaupunkiväestön osuus on 32,1 % (vuonna 2010). Vuoden 1999 väestönlaskennan mukaan 99,8 % asukkaista on azereja.


title: İmişlin piirikunta

text: Piirin kautta kulkee Bakun ja Nahitševanin välinen rautatie. Seudun tärkeimmät elinkeinot ovat maatalous ja teollisuus. Maatalous tuottaa viljaa, puuvillaa, perunaa ja vihanneksia sekä maitoa, lihaa ja villaa. Teollisuutta edustaa öljyn ja rakennustarvikkeiden tuotanto sekä maataloustuotteiden jalostus.


title: İmişlin piirikunta

text: Nähtävyyksiin kuuluu historiallinen museo. Paikallislehtenä ilmestyy "Xalq sözü" (”Kansan sana”).


title: Teatterikone

text: Teatterikone on vuonna 2003 toimintansa aloittanut teatteriryhmä, joka toimii nykyään Jyväskylässä. Perustajina ja toiminnan moottoreina ovat Annu Sankilampi ja Aaro Vuotila. Teatterikoneen esitykset ovat useimmiten kiertäviä. Jyväskylässä ryhmä on tehnyt esityksiä mm. Vakiopaineen teatteritilaan, Nikolainkulmaan ja Killerin metsään. Lisäksi Teatterikone tekee performansseja paikallisiin tapahtumiin, kuten Yläkaupungin yö, jonka keskiyön performanssin ryhmä on toteuttanut Moirislammella vuodesta 2008 lähtien.


title: Teatterikone

text:
Teatterikoneen lastenohjelmista omaa elämäänsä elävät ainakin Aaronmeiden, näyttelijä Aaro Vuotilan yhden miehen lastenorkesteri, sekä merirosvobändi Arpiraattori.
Yksi Teatterikoneen suosituimmista yksittäisistä ohjelmanumeroista on Laulukone. Kyseessä on puoli-improvisaatioon perustuva huolien pois laulaminen.


title: Teatterikone

text: Teatterikone tuottaa vuosittain yhdestä neljään uutta ensi-iltaa. Menneiden vuosien tärkeimpiä näytelmiä ovat olleet Ilonen talo, Kreeta Onkelin samannimisestä kirjasta Teatterikoneelle dramatisoitu näytelmä, ohjaus Mika Terävä. Toivo Elvis Tähti, käsikirjoitus Aaro Vuotila, ohjaus Aila Lavaste. Ronja Ryövärintytär - metsäseikkailu, ohjaus Aila Lavaste. Forumin nuoret - viisi pienoisnäytelmää nuorten elämästä forumteatterin keinoin, ohjaus Kirsi Sulonen.


title: Ranskan ensimmäinen keisarikunta

text: Ranskan ensimmäinen keisarikunta () on nimitys, jota käytetään Ranskasta vuosina 1804–1814/1815, jolloin Napoleon I oli Ranskan keisarina. Se oli 1800-luvun alun hallitsevia voimia Euroopassa halliten suorasti tai epäsuorasti suurta osaa Manner-Euroopasta. Monia alueita oli liitetty suoraan Ranskaan, toisia hallitsivat Napoleonin sukulaiset ja läheiset liittolaiset.


title: Ranskan ensimmäinen keisarikunta

text: Napoleonista tuli Ranskan keisari vuonna 1804 mikä lopetti Ranskan konsulaatin hallinta-ajan. Vuoteen 1811 mennessä valtakunta oli laajentunut sotavoittojen seurauksena laajimmilleen. Lopulliseen päätökseen Ranskan ensimmäinen keisarikunta tuli vuonna 1815 Waterloon taistelun myötä.


title: Nära mej, nära dej

text: Nära mej nära dej on Sanna Nielsenin albumi, joka julkaistiin 15. helmikuuta 2006. Se nousi Ruotsissa Sverigetopplistanin sijalle 12.


title: DDR-Oberliga-kausi 1990–1991

text: DDR-Oberliga-kausi 1990–1991 oli 43. kausi, jolloin pelattiin Saksan demokraattisen tasavallan jalkapallon mestaruudesta. Kausi oli sarjan viimeinen ja se pelattiin nimellä NOFV-Oberliga. Kauden mestaruuden voitti FC Hansa Rostock.


title: Very Large Array

text: Very Large Array (VLA) on radio-observatorio San Agustin -tasangolla New Mexicossa, Yhdysvalloissa. Se on osa National Radio Astronomy Observatorya (NRAO). VLA:n rakentaminen alkoi vuonna 1972 ja se aloitti toimintansa virallisesti vuonna 1980. Sen laitteita on myöhemmin modernisoitu ja sen suorituskyky on parantunut alkuperäisestä.


title: Very Large Array

text: Observatorio koostuu 27 itsenäisestä lautasantennista. Antennien halkaisija on 25 metriä ja kukin painaa 209 tonnia. Antenneja voi siirrellä erilaisiin asetelmiin erityisellä junalla niiden vieressä kulkevia raiteita pitkin. Raiteet on rakennettu Y:n muotoon, jossa jokainen haara on 21 kilometriä pitkä. Normaalisti käytettyjä asetelmia on neljä, ja niiden välillä vaihdetaan noin kolmen tai neljän kuukauden välein. Pienimmässä asetelmassa kaikki antennit ovat vain n. 600 metrin säteellä keskipisteestä. Laajin asetelma puolestaan mahdollistaa apertuurisynteesi-interferometrian maksimissaan 36 kilometrin kannalla, jolloin teleskooppijärjestelmällä saavutetaan 0.04 kaarisekunnin erotuskyky.


title: Very Large Array

text: VLA on monikäyttöinen observatorio, joka on suunniteltu tutkimaan lukuisia erilaisia tähtitieteellisiä kohteita, kuten radiogalakseja, kvasaareita, pulsareita, supernovajäänteitä, gammapurkauksia, radiotähtiä, Aurinkoa ja planeettoja, astrofysikaalisia masereita, mustia aukkoja, tähtienvälinen ainetta ja tähtienvälistä vetykaasua.


title: Very Large Array

text: Populaarikulttuurin kuvauksista huolimatta VLA:ta ei käytetä SETI-ohjelmassa.


title: Very Large Array

text: VLA on esiintynyt lukuisissa elokuvissa. Tieteiselokuvassa "Ensimmäinen yhteys" keskeisessä roolissa oli fiktiivinen radio-observatorio, jonne sijoittuvat ulkokohtaukset kuvattiin VLA:lla.


title: Toisinaan

text: "Toisinaan" on rap-yhtye Kapasiteettiyksikön "Klassikko" -albumilta vuonna 2002 julkaistu single. Single sisältää myös instrumentaali-version kappaleesta.


title: Berliinin ihme

text: Berliinin ihme () on saksalainen televisioelokuva vuodelta 2008. Vuosiin 1988–1989 sijoittuva elokuva kertoo itäsaksalaisesta perheestä, jonka jäsenet joutuvat järjestelmän kaatuessa aatteen vuoksi vastakkaisille puolille.


title: Aaro Vuotila

text: Aaro Vuotila (s. 1979) on suomalainen näyttelijä. Hän on valmistunut Teatterikorkeakoulusta suomenkielisen näyttelijäntyön linjalta 2003. Näytellyt mm. Teatteri Jurkassa ja Jyväskylän kaupunginteatterissa.


title: Aaro Vuotila

text: Vuotila on Teatterikoneen perustajajäsen, trubaduuri, laulaja-lauluntekijä. Hänellä on oma lastenohjelmisto Aaronmeiden.


title: Aaro Vuotila

text: Vuotila on näytellyt Esa Illin ohjaamassa elokuvassa "Broidit" Jonin roolin.


title: Beyləqanin piirikunta

text: Beyləqanin piirikunta (, ) on paikallishallintoalue Azerbaidžanissa. Vuonna 1939 perustetun piirin pinta-ala on 1131 neliökilometriä. Asukkaita on 87 400 henkeä (vuonna 2010).


title: Beyləqanin piirikunta

text: Beyləqanin piiri sijaitsee Azerbaidžanin eteläosan tasankoseudulla. Se rajoittuu lounaassa Füzulin, luoteessa Ağcabədin, pohjoisessa Zərdabin ja idässä İmişlin piireihin sekä etelässä Iraniin. Etelärajalla virtaa Araksjoki.


title: Beyləqanin piirikunta

text: Piirin keskus on Beyləqanin kaupunki (vuoteen 1989 saakka "Ždanovsk"), josta on 265 kilometriä maan pääkaupunkiin Bakuun. Muita merkittävämpiä paikkakuntia ovat Örənqalan, Milabadin, Qəhrəmanlın, Yuxarı Aranin, Şərqin ja Milin taajamat. Kuntia on yhteensä 40, taajamia 15 ja kyliä 24. Kaupunkiväestön osuus on 42,8 % (vuonna 2010). Vuoden 1999 väestönlaskennan mukaan asukkaista 97,5 % on azereja ja 2,3 % turkkilaisia.


title: Beyləqanin piirikunta

text: Piirin kautta kulkee Bakun ja Nahitševanin välinen rautatie. Seudun pääelinkeino on maatalous, joka on erikoistunut viljan, puuvillan, perunan ja vihannesten viljelyyn sekä karjanhoitoon. Lisäksi on pienimuotoista elintarvike- ja jalostusteollisuutta.


title: Beyləqanin piirikunta

text: Historiallisia nähtävyyksiä ovat profeetta Həzrəti Cərgizin pyhiinvaelluspaikka 1600–1700-luvulta, muinaisen Beyləqanin kaupungin rauniot Örənqalassa sekä Soltanbudin kukkula.


title: Beyləqanin piirikunta

text: Paikallislehtenä ilmestyy "Mil".


title: Usko parempaan (kappale)

text: "Usko parempaan" on rap-yhtye Kapasiteettiyksikön "Usko parempaan" -albumilta vuonna 2004 julkaistu single. Kappaleesta kuvattiin myös musiikkivideo.


title: Sekajoukkue kesäolympialaisissa 1900

text: Pariisin olympialaisiin 1900 osallistuivat ainakin seuraavat joukkueet, jotka olivat koottu useammasta kansallisuudesta:


title: Sekajoukkue kesäolympialaisissa 1900

text: *Joukkue voitti kaksi erillistä kilpailua ja sekajoukkueelle on laskettu tästä hyvästä 2 kultamitalia purjehduksesta.


title: Sekajoukkue kesäolympialaisissa 1900

text: *Brockmann oli perämiehenä välierissä, mutta ei finaaleissa.


title: Erobiisi

text: "Erobiisi" on rap-yhtye Kapasiteettiyksikön "Susijengi" -albumilta vuonna 2006 julkaistu single. Kappaleesta kuvattiin myös musiikkivideo.


title: Show-Katit

text: Show-Katit, televisioesityksessä myös "Katit eivät tanssi" () on vuonna 1997 ilmestynyt yhdysvaltalainen animaatioelokuvamusikaali


title: Show-Katit

text: Elokuvan alkuperäisiä ääninäyttelijöitä ovat Scott Bakula ja Jasmine Guy, ja elokuvan ohjasi Disneyn entinen animaattori Mark Dindal debyyttinään. Elokuva sisältää useita musiikkiesityksiä.


title: Show-Katit

text: Danny-kissa saapuu Hollywoodiin tarkoituksenaan päästä musikaalielokuvien tähdeksi. Vaikka hän omaa sekä laulun että tanssin, hän ei saa isoja rooleja. Pian Dannyn lahjat huomataan, mutta eräs tyttökissa tekee kaikkensa, ettei Dannysta tule uhkaa hänen uralleen.


title: Füzulin piirikunta

text: Füzulin piirikunta (, ) on paikallishallintoalue Azerbaidžanissa. Vuonna 1963 perustetun piirin pinta-ala on 1386 neliökilometriä. Asukkaita on virallisen tilaston mukaan 113 700 henkeä (vuonna 2010).


title: Füzulin piirikunta

text: Füzulin piiri sijaitsee Azerbaidžanin lounaisosassa Kaukasusvuoriston reuna-alueella. Se rajoittuu lounaassa Cəbrayılin, luoteessa Xocavəndin, pohjoisessa Ağcabədin ja koillisessa Beyləqanin piireihin sekä kaakossa Iraniin. Etelärajalla virtaa Araksjoki.


title: Füzulin piirikunta

text: Armenialaiset joukot miehittivät piirin länsiosan Vuoristo-Karabahin sodan aikana. Miehitysalueella sijaitsee muun muassa virallinen piirikeskus Füzuli. Länsiosa kuuluu kansainvälisesti tunnustamattoman Vuoristo-Karabahin tasavallan Hadrutin piiriin. Azerbaidžanin hallussaan pitämällä alueella on 13 taajamaa ja 22 kylää. Piirin väliaikaisena keskuksena toimii Horadizin kaupunki.


title: Füzulin piirikunta

text: Seudun pääelinkeino on maatalous, joka on erikoistunut viljan, puuvillan ja viinirypäleiden viljelyyn sekä karjanhoitoon.


title: Cursed (albumi)

text: Cursed on suomalaisen grindcore-yhtye Rotten Soundin kuudes studioalbumi, joka julkaistiin 15. maaliskuuta 2011.


title: Cursed (albumi)

text: Kappaleista "Hollow" ja "Self" kuvattiin musiikkivideot.


title: Psychotic Veterinarian

text: Psychotic Veterinarian on suomalaisen grindcore-yhtye Rotten Soundin toinen EP-levy, joka on julkaistu vuonna 1995.


title: Psychotic Veterinarian

text: Levyn kansitaiteesta vastaa Lordi-yhtyeen laulaja Mr. Lordi.


title: Pajulahden koulu

text: Pajulahden koulu on Kuopion Nilsiän Pajulahdessa, parin kilometrin päässä Siilinjärven kuntarajasta itään sijaitseva suomenkielinen alakoulu (luokka-asteet 1–6). Kyläkoulussa on 82 oppilasta ja 5 opettajaa (2016).


title: Pajulahden koulu

text: Samassa rakennuksessa toimii Pajulahden päiväkoti.


title: Seeds of Hate / Crap

text: Seeds of Hate / Crap on grindcore-yhtyeiden Rotten Sound ja Mastic Scum split-albumi, joka on julkaistu vuonna 2002.


title: Seeds of Hate / Crap

text: Rotten Soundin kappaleet on nauhoitettu livenä Club 25:ssa 21. marraskuuta 2001. Mastic Scumin kappaleet on nauhoitettu Boom Boom Studiosilla syksyllä 2001.


title: Seeds of Hate / Crap

text: Rotten Sound


title: Seeds of Hate / Crap

text: Mastic Scum


title: Cəbrayılin piirikunta

text: Cəbrayılin piirikunta (, ) on Azerbaidžaniin de jure kuuluva hallintoalue. Vuonna 1930 perustetun piirin pinta-ala on 1050 neliökilometriä.


title: Cəbrayılin piirikunta

text: Cəbrayılin piiri sijaitsee Azerbaidžanin lounaisosassa Vuoristo-Karabahin eteläpuolella. Maan virallisen hallinnollisen jaon mukaan se rajoittuu lännessä Zəngilanin ja Qubadlın, pohjoisessa Xocavəndin ja koillisessa Füzulin piireihin sekä kaakossa Iraniin. Etelärajalla virtaa Araksjoki.


title: Cəbrayılin piirikunta

text: Vuoden 1989 väestönlaskennan mukaan Cəbrayılin piirissä oli 49 200 asukasta. Sen hallinnollinen keskus oli Cəbrayılin kaupunki. Armenialaiset joukot miehittivät alueen Vuoristo-Karabahin sodan aikana elokuussa 1993.


title: Cəbrayılin piirikunta

text: Nykyään Cəbrayılin piiri on osa de facto itsenäistä Vuoristo-Karabahin tasavaltaa. Sen alue kuuluu tasavallan Hadrutin piiriin.


title: From Crust ’Til Grind

text: From Crust 'Til Grind on suomalaisen grindcore-yhtye Rotten Soundin kokoelma-albumi, joka sisältää kappaleita yhtyeen neljältä varhaiselta EP-levyltä.


title: From Crust ’Til Grind

text: Psychotic Veterinarian EP


title: From Crust ’Til Grind

text: Loosin' Face EP


title: From Crust ’Til Grind

text: Sick Bastard EP


title: From Crust ’Til Grind

text: Still Psycho EP


title: Curses

text: Curses on suomalaisen grindcore-yhtye Rotten Soundin single, joka on julkaistu yhtyeen vuoden 2011 albumilta Cursed.


title: Valentina Novikova

text: Valentina Novikova (s. 5. tammikuuta 1984) on venäläinen hiihtäjä.


title: Valentina Novikova

text: Novikova on kilpaillut maailmancupissa vuodesta 2004 lähtien. Hänen paras henkilökohtainen sijoituksensa on kuudes tila Rybinskin yhdistelmäkilpailusta 2011.


title: Valentina Novikova

text: Novikova osallistui MM-kilpailuihin ensimmäistä kertaa vuonna 2011. Tuolloin hän oli 10 kilometrillä 21., yhdistelmäkilpailussa 26. ja hiihti avausosuuden maansa kuudenneksi sijoittuneessa viestijoukkueessa.


title: Luitpold

text: Luitpold () (12. maaliskuuta 1821 – 12. joulukuuta 1912), Wittelsbachin suvun jäsen, oli Baijerin prinssihallitsija (regentti) vuodesta 1886 kuolemaansa asti. Luitpold nousi valtaan 65-vuotiaana Ludvig II:n kuoltua, koska hänen veljenpoikansa ja lainvoimainen hallitsija Otto I oli mielipuoli. Luitpoldin kuoltua sijaishallitsijaksi tuli hänen vanhin poikansa Ludvig, joka seuraavana vuonna valittiin kuninkaaksi.


title: Luitpold

text: Luitpold oli suosittu hallitsija, ja hänen kansalle jakamistaan savukkeista tuli pian keräilyesineitä. Kuten edeltäjänsä Ludvig I ja Maksimilian II, hänkin rakennutti Müncheniin kadun, joka nimettiin hänen mukaansa Prinzregentenstraßeksi. Hänen mukaansa on myös nimetty seitsenkerroksinen prinssiregentinkakku, jota yhä tarjoillaan Münchenin leipomoissa. Kakun kerrokset kuvaavat Baijerin seitsemää heimoa.


title: Alija Iksanova

text: Alija Iksanova (s. 19. kesäkuuta 1984) on venäläinen hiihtäjä.


title: Alija Iksanova

text: Iksanova on kilpaillut maailmancupissa vuodesta 2011 lähtien. Hänen paras sijoituksensa on 17. tila 10 kilometrin matkalta Otepäästä samalta vuodelta. Iksanova osallistui vuonna 2011 Oslon MM-kisoihin, joissa hän sijoittui 10 kilometrillä yhdeksänneksitoista ja oli mukana maansa kuudenneksi sijoittuneessa viestijoukkueessa. Val di Fiemmen MM-kilpailuissa 2013 Iksanova oli yhdistelmäkilpailun 26:s ja voitti viestistä pronssia Venäjän joukkueen kanssa.


title: The Rotten Sound

text: The Rotten Sound on suomalaisen grindcore-yhtye Rotten Soundin EP-levy, joka on julkaistu vuonna 2008. Albumista on julkaistu ainoastaan 400 kappaleen painos.


title: Julija Tšekaljova

text: Julija Vladimirovna Tšekaljova (; s. 6. helmikuuta 1984) on venäläinen hiihtäjä.


title: Julija Tšekaljova

text: Tšekaljova on kilpaillut maailmancupissa vuodesta 2006 lähtien. Hän voitti Rybinskin yhdistelmäkilpailun tammikuussa 2015. Lisäksi hän on ollut toinen Sotšin yhdistelmäkilpailussa 2013 ja Szklarska Poręban 10 kilometrin perinteisen yhteislähtökilpailussa 2014 sekä kolmas Oslon 30 kilometrin vapaan hiitotavan yhteislähtökilpailussa 2013.


title: Julija Tšekaljova

text: Tšekaljova osallistui MM-kisoihin ensimmäistä kertaa vuonna 2007. Tuolloin hän oli 30 kilometrillä 22. ja sijoittui kuudenneksitoista 10 kilometrin matkalla. Tšekaljova oli Oslon kisoissa 2011 kahdestoista sekä 10 kilometrillä että yhdistelmäkilpailussa ja hiihti maansa kuudenneksi sijoittuneessa viestijoukkueessa. Val di Fiemmen MM-kilpailuissa 2013 hän sai pronssia 10 kilometrin vapaan hiihtotavan kilpailusta ja viestistä sekä oli yhdistelmäkilpailussa seitsemäs ja 30 kilometrillä 13:s. Sotšin olympialaisissa 2014 hän sijoittui viestissä kuudenneksi, 10 kilometrin perinteisen kilpailussa 11:nneksi ja yhdistelmäkilpailussa 15:nneksi. Lahden MM-kilpailuissa 2017 hän sijoittui yhdistelmäkilpailussa seitsemänneksi ja 30 kilometrin yhteislähtökilpailussa kymmenenneksi.


title: Napalm (EP)

text: Napalm on suomalaisen grindcore-yhtye Rotten Soundin EP-levy, joka on julkaistu vuonna 2010.


title: Napalm (EP)

text: EP sisältää DVD:n, joka sisältää yhtyeen konserttitaltioinnin Obscene Extreme -festivaalilla. Kappaleet 4–6 ovat Napalm Death -covereita.


title: Sähkö Suomessa

text: Sähkö Suomessa kuvaa suomalaista sähköntuotantoa ja -kulutusta sekä sen tuontia ja vientiä.